PATVIRTINTA

Rietavo savivaldybės administracijos

direktoriaus 2020 m. vasario 10 d.

įsakymu Nr. AV-77

**MAŽOS VERTĖS PIRKIMO, VYKDOMO SKELBIAMOS APKLAUSOS BŪDU, KONKURSO SĄLYGOS**

**RIETAVO SAVIVALDYBĖS VIETINĖS REIKŠMĖS KELIŲ PRIEŽIŪROS, REMONTO, REKONSTRAVIMO IR TIESIMO DARBŲ TECHNINĖS PRIEŽIŪROS PASLAUGOS**

TURINYS

I. BENDROSIOS NUOSTATOS

II. PIRKIMO OBJEKTAS

III. TEIKĖJŲ PAŠALINIMO PAGRINDAI IR KVALIFIKACIJOS REIKALAVIMAI

IV. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE

V. PASIŪLYMŲ RENGIMAS, PATEIKIMAS, KEITIMAS

VI. PASIŪLYMŲ ŠIFRAVIMAS

VII. PASIŪLYMŲ GALIOJIMO UŽTIKRINIMAS

VIII. KONKURSO SĄLYGŲ PAAIŠKINIMAS IR PATIKSLINIMAS

IX. SUSIPAŽINIMO SU PASIŪLYMAIS PROCEDŪROS

X. PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS

XI. PASIŪLYMŲ VERTINIMAS

XII. PASIŪLYMŲ NAGRINĖJIMAS IR SPRENDIMAS DĖL PIRKIMO SUTARTIES SUDARYMO

XIII. GINČŲ NAGRINĖJIMO TVARKA

XIV. PIRKIMO SUTARTIES SĄLYGOS

|  |  |
| --- | --- |
|  | PRIEDAI: |

1. Pasiūlymo formos pavyzdys.

2. Sutarties projektas.

3. Techninė specifikacija.

4. Sutarties įvykdymo užtikrinimo (laidavimo ir garantijos) formos.

**I SKYRIUS**

**BENDROSIOS NUOSTATOS**

1. Rietavo savivaldybės administracija (toliau – Perkančioji organizacija) numato įsigyti Rietavo savivaldybės vietinės reikšmės kelių priežiūros, remonto, rekonstravimo ir tiesimo darbų techninės priežiūros paslaugas. Pirkimo objekto kodas pagal bendrąjį viešųjų pirkimų žodyną (BVPŽ): 71247000-1 (Statybos darbų priežiūra). Perkamos paslaugos bus finansuojamos Europos Sąjungos, Savivaldybės biudžeto, Kelių priežiūros ir plėtros programos lėšomis.

2. Pirkimas vykdomas vadovaujantis Lietuvos Respublikos viešųjų pirkimų įstatymu (toliau – Viešųjų pirkimų įstatymas), Mažos vertės pirkimų tvarkos aprašu, patvirtintu Viešųjų pirkimų tarnybos direktoriaus 2017 m. birželio 28 d. įsakymu Nr. IS-97 „Dėl mažos vertės pirkimų tvarkos aprašo patvirtinimo“, Lietuvos Respublikos civiliniu kodeksu (toliau – Civilinis kodeksas), kitais viešuosius pirkimus reglamentuojančiais teisės aktais ir šiomis konkurso sąlygomis.

3. Vartojamos pagrindinės sąvokos, apibrėžtos Viešųjų pirkimų įstatyme ir Taisyklėse.

4. Skelbimas apie pirkimą paskelbtas Centrinėje viešųjų pirkimų informacinėje sistemoje [*https://pirkimai.eviesiejipirkimai.lt*](https://pirkimai.eviesiejipirkimai.lt).

5. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų, konfidencialumo ir nešališkumo reikalavimų. Priimant sprendimus dėl konkurso sąlygų, vadovaujamasi racionalumo principu.

6. Perkančioji organizacija nėra pridėtinės vertės mokesčio (toliau – PVM) mokėtoja.

**II SKYRIUS**

**PIRKIMO OBJEKTAS**

7. Šis pirkimas į dalis neskirstomas. Perkančioji organizacija neleidžia pateikti alternatyvių pasiūlymų. Tiekėjui pateikus alternatyvų pasiūlymą (alternatyvius pasiūlymus), jo pasiūlymas ir alternatyvūs pasiūlymai bus atmesti.

 8. Pirkimo objektas – Rietavo savivaldybės vietinės reikšmės kelių priežiūros, remonto, rekonstravimo ir tiesimo darbų techninės priežiūros paslaugos.Darbų techninė priežiūra turi būti vykdoma vadovaujantis Lietuvos Respublikos statybos įstatymu, statybos techninio reglamento STR 1.06.01:2016 „Statybos darbai. Statinio statybos priežiūra“ reikalavimais ir rangos darbų sutarčių sąlygomis. Išsamesnė perkamų paslaugų informacija ir reikalavimai pateikiami techninėje specifikacijoje.

Teikiant Paslaugas naudojami techniniai standartai, techniniai liudijimai ar bendrosios techninės specifikacijos turi atitikti nurodytus pateiktoje techninėje specifikacijoje arba turi būti jiems lygiaverčiai. Jeigu Pirkimo dokumentuose yra nurodyta pateiktų medžiagų, naudotinos įrangos modelis ar šaltinis, konkretus procesas ar prekės ženklas, tipai, konkreti kilmė ar gamyba ir pan., tuo atveju laikoma, kad paminėti pavadinimai yra orientacinio pobūdžio ir gali būti pakeisti analogiška tos pačios arba ne blogesnės kokybės kitų gamintojų produkcija.

9. Sutarties trukmė – 12 mėn. nuo pirkimo sutarties įsigaliojimo datos. Paslaugų atlikimo terminas gali būti pratęstas 2 kartus po 12 mėn., termino pratęsimą fiksuojant papildomu šalių susitarimu. Darbų techninė priežiūra atliekama vykdant darbus.

10. Sutarčiai taikoma fiksuoto įkainio kainodara.

Paslaugų atlikimo vieta – Rietavo vietinės reikšmės keliai ir gatvės.

# **III SKYRIUS**

# **TEIKĖJŲ PAŠALINIMO PAGRINDAI, KVALIFIKACIJOS REIKALAVIMAI**

11.  Reikalavimai dėl teikėjo pašalinimo pagrindų, nustatytų Viešųjų pirkimų įstatymo 46 straipsnyje – netaikomi. Pirkime nėra naudojamas Europos bendrasis viešojo pirkimo dokumentas (EBVPD).

## 12. Teikėjas, dalyvaujantis pirkime, turi atitikti šiuos minimalius kvalifikacijos reikalavimus:

**2 lentelė. Bendrieji teikėjų kvalifikacijos reikalavimai**

|  |  |  |
| --- | --- | --- |
| Eil. Nr. | Kvalifikacijos reikalavimai | Kvalifikacijos reikalavimus įrodantys dokumentai |
| 12.1. | Teikėjas turi būti įregistruotas įstatymų nustatyta tvarka ir turi turėti teisę verstis statinio statybos techninės priežiūros veikla | Pateikiama: teikėjo įstatų dalis ar Lietuvos Respublikos juridinių asmenų registro išplėstinis išrašas (ar kitų dokumentų, kuriuose būtų nurodyti tiekėjo įregistravimo duomenys ir vykdoma veikla) arba atitinkamos užsienio šalies institucijos (profesinių ar veiklos registrų tvarkytojų, valstybės įgaliotų institucijų pažymos, kaip yra nustatyta toje valstybės narėje, kurioje teikėjas registruotas, ar priesaikos deklaracija, liudijanti teikėjo teisę verstis atitinkama veikla) išduoti dokumentai, patvirtinantys, kad teikėjas turi teisę verstis statinio statybos techninės priežiūros veikla, kuri reikalinga pirkimo sutarčiai sudaryti.Fizinis asmuo pateikia verslo liudijimą, ar kitą dokumentą, patvirtinantį teisę verstis reikalaujama veikla |

**3 lentelė. Teikėjo techninio ir profesinio pajėgumo reikalavimai**

|  |  |  |
| --- | --- | --- |
| Eil. Nr. | Kvalifikacijos reikalavimai | Kvalifikacijos reikalavimus įrodantys dokumentai |
| 12.2.  | Teikėjas turi pasiūlyti ne mažiau kaip 1 kvalifikuotą statinio techninės priežiūros vadovą,kurio kvalifikacija tenkintų šiuos reikalavimus:Statinių kategorija: nesudėtingi ir neypatingi statiniai;Statinių grupės: 1. susisiekimo komunikacijos: keliai (gatvės);
2. inžineriniai tinklai:

nuotekų šalinimo tinklai;elektros tinklai.***Pastaba:***Teikėjas gali pasiūlyti ir kelis statinių techninės priežiūros vadovus, kurių kvalifikacija bendroje sumoje tenkintų šiame punkte nustatytus reikalavimus specialisto kvalifikacijai. |  Siūlomų specialistų sąrašas, kuriame nurodomi vardai, pavardės, kvalifikacija, kvalifikaciją patvirtinantį dokumentą išdavusios institucijos pavadinimas, galiojimo data, patirtis nurodytoje srityje.Pridedami kvalifikaciją patvirtinantys dokumentai ir siūlomo specialisto gyvenimo aprašymas (CV), kuriame būtų pateikta informacija apie darbovietę, patirtį (nurodant vykdytus darbus |

Pastabos.

 1) Užsienio valstybių teikėjų jų valstybėse išduoti kvalifikacijos reikalavimus įrodantys dokumentai legalizuojami vadovaujantis Lietuvos Respublikos Vyriausybės 2006 m. spalio 30 d. nutarimu Nr. 1079 „Dėl Dokumentų legalizavimo ir tvirtinimo pažyma (*Apostille*) tvarkos aprašo patvirtinimo“ ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo.

 2) Jeigu teikėjo kvalifikacija dėl teisės verstis atitinkama veikla tikrinama ne visa apimtimi, teikėjas Perkančiajai organizacijai įsipareigoja, kad pirkimo sutartį vykdys tik tokią teisę turintys asmenys.

 13.Teikėjas **gali remtis kitų ūkio subjektų pajėgumais/ištekliais (t. y. kitų ūkio subjektų kvalifikacija), neatsižvelgiant į ryšio su tais ūkio subjektais teisinį pobūdį**. Jeigu reikalaujama išsilavinimo, profesinės kvalifikacijos ar profesinės patirties arba turėti specialų leidimą ar būti tam tikrų organizacijų nariu, **teikėjas gali remtis kitų ūkio subjektų pajėgumais tik tuo atveju, jeigu tie subjektai patys suteiks paslaugas, atliks darbus, kuriems reikia jų turimų pajėgumų**. Tokiu atveju teikėjas privalo Perkančiajai organizacijai pasiūlyme įrodyti (t. y. pateikti tai patvirtinančius dokumentus: dvišališkai pasirašytą sutartį, ketinimų protokolą ar pan.), kad vykdant pirkimo sutartį ūkio subjektų, kurių pajėgumais jis remiasi, ištekliai jam bus prieinami. Taip pat teikėjas privalo pateikti šių ūkio subjektų dokumentus, įrodančius, kad ūkio subjektai, kurių pajėgumais ketina remtis teikėjas, tenkina jiems keliamus kvalifikacijos reikalavimus. Jeigu ūkio subjektas netenkina jam keliamų kvalifikacijos reikalavimų Perkančioji organizacija turi pareikalauti per jos nustatytą terminą pakeisti jį reikalavimus atitinkančiu ūkio subjektu. Teikėjui, neatsisakius ar nepakeitus tokio ūkio subjekto kitu, atitinkančiu nustatytus reikalavimus, teikėjas yra atmetamas.

 14. Jeigu teikėjas pasiūlyme nurodo (konkurso sąlygų 1 priedas), kad numato pasitelkti kitus ūkio subjektus, kurių pajėgumais nesiremia (tokiais laikomi ūkio subjektai, kurie vykdo sutartines teikėjo prievoles, tačiau teikėjas nesiremia jų pajėgumais, kad atitiktų kvalifikacijos reikalavimus), Perkančioji organizacija nereikalauja, kad teikėjas pasiūlyme kartu su teikėjo EBVPD pateiktų ir šių ūkio subjektų EBVPD ir nevertina šių subjektų informacijos dėl pašalinimo pagrindų ar kvalifikacijos. Tokiu atveju teikėjas privalo Perkančiajai organizacijai pasiūlyme pateikti tai patvirtinančius dokumentus: dvišališkai pasirašytą sutartį, ketinimų protokolą ar pan., aiškiai nurodant, kokioms sutartinėms prievolėms ūkio subjektas yra pasitelkiamas.

15. **Kvalifikacijos reikalavimai teikėjų grupės nariams:** Konkurso sąlygų 12 p. nurodytus kvalifikacijos reikalavimus turi atitikti ir tai patvirtinančius dokumentus pateikti bent vienas teikėjų grupės narys arba visi teikėjų grupės nariai kartu, atitinkamai pagal tai, kurias prievoles prisiima teikėjų grupės narys. Į CVP IS priemonėmis pateiktus klausimus atsako įgaliotas bendrą pasiūlymą pateikti tiekėjas, kuris kartu pateikia savo ir kitų teikėjų grupės narių dokumentus, pagrindžiančius pašalinimo pagrindų nebuvimą ir atitikimą keliamiems kvalifikacijos reikalavimams.

16. **Reikalavimai tretiesiems asmenims (subrangovams, subteikėjams, subtiekėjams):** savo pasiūlyme teikėjas turi nurodyti (konkurso sąlygų 1 priede), kokius subteikėjus jis ketina pasitelkti, jeigu pasitelks. Kai teikėjas pasitelkia subteikėjus, kurių pajėgumais remiasi, kartu su teikėjo EBVPD teikiami ir šių subjektų EBVPD (jeigu taikoma). Subteikėjų padėtis negali atitikti šio konkurso sąlygų 11 p. nustatytų pašalinimo pagrindų. Konkurso sąlygų 12 p. nustatytiems reikalavimams subteikėjų kvalifikaciją patvirtinantys dokumentai pateikiami tuo atveju, jeigu jiems pagrįsti subteikėjas yra pasitelkiamas ir jeigu tas paslaugas teiks pats subteikėjas. Taip pat turi būti pateikiamas dvišalis susitarimas ar ketinimų protokolas, ar preliminari sutartis su subtiekėju, aiškiai nurodant, kokioms prievolėms vykdyti subtiekėjas yra pasitelkiamas. Svarbu, kad susitarimas (pavyzdžiui, preliminarioji sutartis, ketinimų protokolas) būtų sudaryti **iki teikėjui pateikiant pasiūlymą.**

 17. Teikėjas sutarties vykdymui kaip specialistą gali pasitelkti fizinį asmenį, kuris privalo būti nurodomas teikėjo pasiūlyme (konkurso sąlygų 1 priedas):

 17.1. Jeigu teikėjas tokio asmens **neketina įdarbinti**, **tokiu atveju specialistas (fizinis asmuo)** **pasiūlyme išviešinamas (nurodomas) kaip teikėjo** **subtiekėjas.** Teikėjas, pagrįsdamas pašalinimo pagrindų nebuvimą ir atitikimą kvalifikacijos reikalavimams, pateikia Perkančiajai organizacijai informaciją apie specialisto atitikimą šio konkurso sąlygų 16 punkte nurodytiems reikalavimams, taip pat dvišalę sutartį ar preliminariąją sutartį, ar ketinimų protokolą dėl sutarties sudarymo su specialistu laimėjimo ir sutarties sudarymo atveju. Svarbu, kad susitarimas (pavyzdžiui, preliminarioji sutartis, ketinimų protokolas) būtų sudaryti **iki teikėjui pateikiant pasiūlymą.**

17.2. Jeigu teikėjas tokį asmenį **ketina įdarbinti**, tokiu atveju specialistas (fizinis asmuo) **taip pat turi būti išviešinamas (nurodomas) pasiūlyme** (konkurso sąlygų 1 priedas). Šiuo atveju, teikėjas **iki pateikiant pasiūlymą** turėtų sudaryti su ketinamu sutarties vykdymo metu pasitelkti specialistu dvišalį susitarimą arba ketinimų protokolą, arba kitą dokumentą, kuris pagrįstų, toks ketinimas buvo iki teikėjui pateikiant pasiūlymą Perkančiajai organizacijai ir konkurso laimėjimo ir sutarties sudarymo atveju specialistas bus įdarbintas.

 18. Teikėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią Perkančioji organizacija gali įrodyti bet kokiomis teisėtomis priemonėmis.

**IV SKYRIUS**

**ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE**

19. Jeigu pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su Perkančiąja organizacija sudaryti pirkimo sutartį, šių įsipareigojimų vertės dalis bendroje pirkimo sutarties vertėje. Jungtinės veiklos sutartis turi numatyti solidarią visų šios sutarties šalių atsakomybę už prievolių Perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo Perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).

20. Perkančioji organizacija nereikalauja, kad ūkio subjektų grupės pateiktą pasiūlymą pripažinus geriausiu ir Perkančiajai organizacijai pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą.

**V SKYRIUS**

**PASIŪLYMŲ RENGIMAS, PATEIKIMAS, KEITIMAS**

21. Pateikdamas pasiūlymą teikėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.

22. Pasiūlymas turi būti pateikiamas tik elektroninėmis priemonėmis, naudojant CVP IS, pasiekiamoje adresu [https://pirkimai.eviesiejipirkimai.lt](https://pirkimai.eviesiejipirkimai.lt/). Pasiūlymai, pateikti popierine forma arba ne Perkančiosios organizacijos nurodytomis elektroninėmis priemonėmis, bus atmesti kaip neatitinkantys pirkimo dokumentų reikalavimų. Pasiūlymus gali teikti tik CVP IS registruoti teikėjai (nemokama registracija adresu [https://pirkimai.eviesiejipirkimai.lt](https://pirkimai.eviesiejipirkimai.lt/)). Visi dokumentai, patvirtinantys teikėjų kvalifikacijos atitiktį konkurso sąlygose nustatytiems kvalifikacijos reikalavimams, kiti pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis arba pateikiant skaitmenines dokumentų kopijas (pvz., EBVPD ir pan.). Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, doc ir kt.).

23. Teikėjo pasiūlymas ir kita korespondencija pateikiama lietuvių kalba. Jeigu atitinkami dokumentai yra išduoti kita kalba, turi būti pateiktas teikėjo parašu ir antspaudu patvirtintas vertimas į lietuvių kalbą.

24. Teikėjas kainos pasiūlymą privalo pateikti pagal konkurso sąlygų 1 priede pateiktą formą. Pasiūlymas turi būti pateiktas **iki 2020 m. vasario 18 d. 10 val. 00 min.** (Lietuvos Respublikos laiku) tik elektroninėmis priemonėmis, naudojant CVP IS.

25. CVP IS pasiūlymo lango eilutėje „Prisegti dokumentai“ turi būti pateikti šie reikalaujami dokumentai:

25.1. užpildyta pasiūlymo forma (šių konkurso sąlygų 1 priedas);

25.2. teikėjo, kiekvieno ūkio subjektų grupės nario, kiekvieno numatyto subrangovo užpildytas EBVPD (jeigu taikoma), (šių konkurso sąlygų 2 priedas);

25.3. teikėjo kvalifikaciją patvirtinantys dokumentai;

25.4. jungtinės veiklos sutarties kopija (kai pasiūlymą teikia ūkio subjektų grupė);

25.5. sutartys ar preliminarūs susitarimai su nurodytais subrangovais, kad jų pajėgumai teikėjui bus prieinami pirkimo sutarčiai įvykdyti;

25.6. pasiūlymo galiojimo užtikrinimo dokumentas;

25.7. įgaliojimas pasirašyti pasiūlymą (jeigu taikoma);

25.8. kita konkurso sąlygose prašoma informacija ir (ar) dokumentai.

26. Teikėjas gali pateikti tik vieną pasiūlymą – individualiai arba kaip ūkio subjektų grupės narys. Jeigu teikėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti. Laikoma, kad teikėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierineforma, vokuose), ir naudodamasis CVP IS priemonėmis.

27. Teikėjas, pateikdamas pasiūlymą, turi siūlyti visą nurodytą paslaugų apimtį.

28. Teikėjams neleidžiama pateikti alternatyvių pasiūlymų. Teikėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.

29. Pasiūlymas turi būti pateiktas iki **2020 m. vasario 18 d. 10 val. 00 min.**

30. Teikėjas pasiūlyme privalo nurodyti, ar jo pasiūlyme yra konfidencialios informacijos. Konfidencialia informacija gali būti, įskaitant, bet ja neapsiribojant, komercinė (gamybinė) paslaptis ir konfidencialieji pasiūlymų aspektai. Konfidencialia negalima laikyti informacijos nurodytos Viešųjų pirkimų įstatymo 20 straipsnio 2 dalyje. Perkančioji organizacija, viešojo pirkimo komisija, ekspertai, stebėtojai ir kiti asmenys negali tretiesiems asmenims atskleisti iš teikėjo gautos informacijos, kurią teikėjas nurodė kaip konfidencialią. Perkančioji organizacija gali kreiptis į teikėją prašydama pagrįsti informacijos konfidencialumą. Konfidencialius dokumentus teikėjas aiškiai įvardina ir nurodo pasiūlymo formoje (1 priedas) arba pažymi konfidencialius pasiūlymo lapus „KONFIDENCIALU“, arba konfidencialią informaciją pateikia atskiruose dokumentuose (bylose). Jei teikėjas nenurodė konfidencialios informacijos, laikoma, kad tokios informacijos teikėjo pasiūlyme nėra.

31. Pasiūlyme nurodoma kaina pateikiama eurais turi būti išreikšta ir apskaičiuota taip, kaip nurodyta konkurso sąlygų 1 priede. Apskaičiuojant kainą, turi būti atsižvelgta į visus pirkimo sąlygų, įskaitant pirkimo sutarties projektą, reikalavimus. Teikėjo pasiūlyme naudojami techniniai standartai turi atitikti techninius standartus, nurodytus techninėje dokumentacijoje, arba būti jiems lygiaverčiai. Į pasiūlymo kainą turi būti įskaityti visi mokesčiai ir visos teikėjo išlaidos, (tame tarpe ir išlaidos dėl E. sąskaitos pateikimo), apimančios viską, ko reikia visiškam ir tinkamam pirkimo sutarties įvykdymui.

32. Pasiūlymas galioja teikėjo jame nurodytą laiką. Pasiūlymas turi galioti ne trumpiau negu 90 dienų. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.

33. Kol nesibaigė pasiūlymų galiojimo laikas, Perkančioji organizacija turi teisę prašyti, kad teikėjai pratęstų jų galiojimą iki konkrečiai nurodyto laiko. Teikėjas gali atmesti tokį prašymą neprarasdamas teisės į savo pasiūlymo galiojimo užtikrinimą.

34. Perkančioji organizacija turi teisę pratęsti pasiūlymų pateikimo terminą. Apie naują pasiūlymų pateikimo terminą Perkančioji organizacija paskelbia CVP IS ir praneša tik CVP IS priemonėmis prie pirkimo prisijungusiems teikėjams. Teikėjų prisijungimas prie pirkimo vykdomas taip: naujausių skelbimų sąraše spaudžiama ant pirkimo pavadinimo, pirkimo lange spaudžiama „Prisijungti“, įvedami prisijungimo prie CVP IS duomenys, spaudžiama „Priimti kvietimą“.

35. CVP IS priemonėmis pateiktą pasiūlymą teikėjas iki nustatyto pasiūlymų pateikimo termino pabaigos gali atsiimti ir pakeisti neprarasdamas teisės į pasiūlymo galiojimo užtikrinimą. Norėdamas atsiimti ar pakeisti pasiūlymą, teikėjas CVP IS pasiūlymo lange spaudžia „Atsiimti pasiūlymą“. Norėdamas vėl pateikti atsiimtą ir pakeistą pasiūlymą, teikėjas turi jį pateikti iš naujo*.*

**VI SKYRIUS**

**PASIŪLYMŲ ŠIFRAVIMAS**

36. Teikėjo teikiamas pasiūlymas gali būti užšifruojamas. Teikėjas, nusprendęs pateikti užšifruotą pasiūlymą, turi:

36.1. iki **pasiūlymų pateikimo termino pabaigos** naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukciją, kaip teikėjui užšifruoti pasiūlymą galima rasti [interneto svetainėje](http://vpt.lrv.lt/uploads/vpt/documents/files/uzsifravimo_instrukcija.pdf) <http://vpt.lrv.lt>.

36.2.iki **vokų atplėšimo procedūros (posėdžio) pradžios CVP IS susirašinėjimo priemonėmis** pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai teikėjas neturi galimybės pateikti slaptažodžio per CVP IS susirašinėjimo priemonę, teikėjas turi teisę slaptažodį pateikti kitomis priemonėmis pasirinktinai: Perkančiosios organizacijos oficialiu elektroniniu paštu, faksu arba raštu. Tokiu atveju teikėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su Perkančiąja organizacija oficialiu jos telefonu ir (arba) kitais būdais).

37. Teikėjui užšifravus visą pasiūlymą ir iki vokų atplėšimo procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi Perkančioji organizacija negalėjo iššifruoti pasiūlymo, pasiūlymas laikomas nepateiktu ir nevertinamas. Jeigu nurodytu atveju teikėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – Perkančioji organizacija teikėjo pasiūlymą atmeta kaip neatitinkantį pirkimo dokumentuose nustatytų reikalavimų (teikėjas nepateikė pasiūlymo kainos).

**VII SKYRIUS**

**PASIŪLYMŲ GALIOJIMO UŽTIKRINIMAS**

38. Perkančioji organizacija nereikalauja pasiūlymo galiojimo užtikrinimo.

**VIII** **SKYRIUS**

**KONKURSO SĄLYGŲ PAAIŠKINIMAS IR PATIKSLINIMAS**

39. Konkurso sąlygos gali būti paaiškinamos, patikslinamos teikėjų iniciatyva, jiems CVP IS susirašinėjimo priemonėmis kreipiantis į Perkančiąją organizaciją. Prašymai paaiškinti konkurso sąlygas gali būti pateikiami Perkančiajai organizacijai CVP IS susirašinėjimo priemonėmis ne vėliau kaip likus 2 darbo dienoms iki pasiūlymų pateikimo termino pabaigos. Teikėjai turėtų būti aktyvūs ir pateikti klausimus ar paprašyti paaiškinti konkurso sąlygas iš karto jas išanalizavę, atsižvelgdami į tai, kad pasibaigus pasiūlymų pateikimo terminui, pasiūlymo turinio keisti nebus galima.

40. Nesibaigus pasiūlymų pateikimo terminui, Perkančioji organizacija turi teisę savo iniciatyva paaiškinti, patikslinti konkurso sąlygas.

41. Atsakydama į kiekvieną teikėjo CVP IS susirašinėjimo priemonėmis pateiktą prašymą paaiškinti konkurso sąlygas, jeigu jis buvo pateiktas nepasibaigus šių konkurso sąlygų 39 punkte nurodytam terminui, arba aiškindama, tikslindama konkurso sąlygas savo iniciatyva, Perkančioji organizacija turi paaiškinimus, patikslinimus paskelbti CVP IS ir išsiųsti visiems teikėjams ne vėliau kaip likus 1 darbo dienai iki pasiūlymų pateikimo termino pabaigos.

 42. Perkančioji organizacija, paaiškindama ar patikslindama pirkimo dokumentus, privalo užtikrinti teikėjų anonimiškumą, t. y. privalo užtikrinti, kad teikėjas nesužinotų kitų teikėjų, dalyvaujančių pirkimo procedūrose, pavadinimų ir kitų rekvizitų.

43. Perkančioji organizacija nerengs susitikimų su teikėjais dėl pirkimo dokumentų paaiškinimų.

44. Bet kokia informacija, konkurso sąlygų paaiškinimai, pranešimai ar kitas Perkančiosios organizacijos ir teikėjo susirašinėjimas yra vykdomas tik CVP IS susirašinėjimo priemonėmis (pranešimus gaus prie pirkimo prisijungę teikėjai)*.* Tiesioginį ryšį su teikėjais įgaliotas palaikyti Rietavo savivaldybės administracijos direktoriaus pavaduotojas Antanas Aužbikavičius, tel. (8 448) 73 203.

45. Tuo atveju, kai tikslinama paskelbta informacija, Perkančioji organizacija atitinkamai patikslina skelbimą apie pirkimą ir prireikus pratęsia pasiūlymų pateikimo terminą protingumo kriterijų atitinkančiam terminui, per kurį teikėjai, rengdami pasiūlymus, galėtų atsižvelgti į patikslinimus. Jeigu Perkančioji organizacija konkurso sąlygas paaiškina (patikslina) ir negali konkurso sąlygų paaiškinimų (patikslinimų) ar susitikimo protokolų išrašų (jeigu susitikimai įvyks*)* pateikti taip, kad visi kandidatai juos gautų ne vėliau kaip likus 1 darbo dienai iki pasiūlymų pateikimo termino pabaigos, perkelia pasiūlymų pateikimo terminą laikui, per kurį teikėjai, rengdami pirkimo pasiūlymus, galėtų atsižvelgti į šiuos paaiškinimus (patikslinimus) ar susitikimų protokolų išrašus. Apie pasiūlymų pateikimo termino pratęsimą pranešama patikslinant skelbimą. Pranešimai apie pasiūlymų pateikimo termino nukėlimą taip pat paskelbiami CVP IS ir išsiunčiami suinteresuotiems teikėjams, jeigu tokie yra žinomi Perkančiajai organizacijai.

**XI SKYRIUS**

**SUSIPAŽINIMO SU PASIŪLYMAIS PROCEDŪROS**

46. Pradinis susipažinimas su teikėjų pasiūlymais, gautais CVP IS priemonėmis, prilyginamas vokų atplėšimui. Vokai su pasiūlymais bus atplėšiami Rietavo savivaldybės administraciniame pastate, antrajame aukšte, 208 kab. (pasitarimų kambarys), Laisvės a. 3, 90316 Rietavas. Vokai su pasiūlymais bus atplėšiami Komisijos posėdyje – iki **2020 m. vasario 18 d. 10 val. 45 min.**

47. Vokų su pasiūlymais atplėšimo procedūroje turi teisę dalyvauti viešuosius pirkimus kontroliuojančių institucijų atstovai.

48. Teikėjų atstovai susipažinimo su pasiūlymais Komisijos posėdyje (vokų atplėšimo procedūroje) nedalyvauja ir Perkančioji organizacija neteikia informacijos teikėjams apie pasiūlymus pateikusius teikėjus, pasiūlytas kainas iki kol bus įvertinti pasiūlymai ir nustatyta pasiūlymų eilė.

49. Teikėjai taip pat negali dalyvauti komisijos posėdžiuose, kuriuose atliekamos pasiūlymų nagrinėjimo, vertinimo ir palyginimo procedūros. Komisijos posėdžiuose stebėtojai nedalyvauja.

**X SKYRIUS**

**PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS**

 50. Komisija teikėjų pasiūlymus nagrinėja, vertina ir palygina šia tvarka:

50.1. įvertina EBVPD pateiktą informaciją ir ne vėliau kaip per 3 darbo dienas raštu praneša apie šio patikrinimo rezultatus;

50.2. nagrinėja ar pasiūlymas atitinka pirkimo dokumentuose nustatytus reikalavimus;

 50.3. tikrina ar dalyvio pasiūlymas atitinka konkurso sąlygų techninės specifikacijos reikalavimus. Atlieka kitus veiksmus, susijusius su pasiūlymų vertinimu;

 50.4. tikrina ar nebuvo pasiūlytos per didelės, perkančiajai organizacijai nepriimtinos kainos. Laikoma, kad pasiūlyta kaina yra per didelė ir nepriimtina, jeigu ji viršija perkančiosios organizacijos pirkimui skirtas lėšas, nustatytas ir užfiksuotas perkančiosios organizacijos rengiamuose dokumentuose prieš pradedant pirkimo procedūrą.

 50.5. tikrina ar nebuvo pasiūlyta neįprastai maža kaina ir ar dalyvis pirkimo komisijos prašymu pateikė raštišką tinkamą kainos pagrįstumo įrodymą;

50.6. tikrina, ar nėra ekonomiškai naudingiausią pasiūlymą pateikusio teikėjo pašalinimo pagrindų ir ar šis teikėjas atitinka jam keliamus kvalifikacijos reikalavimus.

 51. Komisija gali nevertinti viso teikėjo pasiūlymo, jeigu patikrinusi jo dalį nustato, kad, vadovaujantis pirkimo dokumentų reikalavimais, pasiūlymas turi būti atmestas.

52. Komisija tikrina, ar su pasiūlymu yra pateiktas EBVPD ir, ar jis užpildytas pagal pirkimo dokumentuose pateiktą formą. Jeigu teikėjas kartu su EBVPD pateikia ir atitiktį reikalavimams įrodančius dokumentus, jie šiame procedūrų etape nevertinami. Tokiu atveju pateikti dokumentai gali būti vertinami tik po to, kai įvertintas gautas pasiūlymas ir pagal vertinimo rezultatus jis gali būti pripažintas laimėjusiu. Jeigu teikėjas nėra pateikęs EBVPD (arba pateikęs tik vieno subjekto EBVPD), Perkančioji organizacija kreipiasi į teikėją ir prašo šį dokumentą pateikti per protingą terminą.

53. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo CVP IS susirašinėjimo priemonėmis paprašyti teikėjų per jos nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, teikėjas neturi teisės atsisakyti kainos sudedamųjų dalių arba papildyti kainą naujomis dalimis.

 54. Kai pateiktame pasiūlyme nurodoma neįprastai maža kaina, Komisija reikalauja, kad teikėjas pagrįstų pasiūlyme nurodytą darbų ar jų sudedamųjų dalių kainą. Pasiūlyme nurodyta prekių, paslaugų ar darbų kaina arba sąnaudos visais atvejais turi būti laikomos neįprastai mažomis, jeigu jos yra 30 ir daugiau procentų mažesnės už visų teikėjų, kurių pasiūlymai neatmesti dėl kitų priežasčių ir kurių pasiūlyta kaina neviršija pirkimui skirtų lėšų, nustatytų ir užfiksuotų Perkančiosios organizacijos rengiamuose dokumentuose prieš pradedant pirkimo procedūrą, pasiūlytų kainų arba sąnaudų aritmetinį vidurkį.

55. Perkančioji organizacija, įvertinusi EBVPD pateiktą informaciją ir, jeigu taikytina, Įstatymo 50 straipsnio 4 dalyje nurodytuose dokumentuose pateiktą informaciją, priima sprendimą dėl kiekvieno pasiūlymą pateikusio teikėjo atitikties reikalavimams ir kiekvienam iš jų ne vėliau kaip per 3 darbo dienas raštu praneša apie šio patikrinimo rezultatus, pagrįsdama priimtus sprendimus. Teisę dalyvauti tolesnėse pirkimo procedūrose turi tik tie teikėjai, kurie atitinka Perkančiosios organizacijos keliamus reikalavimus.

 56. Perkančioji organizacija, nustačiusi ekonomiškai naudingiausią pasiūlymą, prieš priimdama sprendimą dėl laimėjusio pasiūlymo, kreipiasi į teikėją, kurio pasiūlymas gali būti pripažintas laimėjusiu, ir paprašo pateikti teikėjo pašalinimo pagrindų nebuvimo, kvalifikacijos reikalavimų atitiktį patvirtinančius dokumentus, nurodydama šių dokumentų pateikimo terminą.

 57. Jeigu teikėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, perkančioji organizacija nepažeisdama lygiateisiškumo ir skaidrumo principų prašo dalyvį šiuos dokumentus ar duomenis patikslinti, papildyti arba paaiškinti per jos nustatytą protingą terminą. Tikslinami, papildomi, paaiškinami ir pateikiami nauji gali būti tik dokumentai ar duomenys dėl teikėjo pašalinimo pagrindų nebuvimo, atitikties kvalifikacijos reikalavimams, teikėjo įgaliojimas asmeniui pasirašyti pasiūlymą, jungtinės veiklos sutartis, ir dokumentai, nesusiję su pirkimo objektu, jo techninėmis charakteristikomis, sutarties vykdymo sąlygomis ar pasiūlymo kaina.

 58. Komisija atmeta pasiūlymą, jeigu:

58.1. teikėjas pasiūlymą ar jo dalį pateikė ne CVP IS priemonėmis;

58.2. teikėjas atitinka bent vieną pirkimo sąlygų 11 p. nurodytą pašalinimo pagrindą;

 58.3. teikėjas neatitinka bent vieno pirkimo dokumentuose nustatyto kvalifikacijos reikalavimo;

 58.4. teikėjas per Perkančiosios organizacijos nustatytą terminą nepateikė, nepatikslino, nepapildė, nepaaiškino informacijos ir (ar) dokumentų;

 58.5. pasiūlyta kaina yra per didelė ir perkančiajai organizacijai nepriimtina;

 58.6. pasiūlyme nurodyta neįprastai maža kaina ir dalyvis nepateikia tinkamų pasiūlytos neįprastai mažos kainos pagrįstumo įrodymų.

**XI SKYRIUS**

**PASIŪLYMŲ VERTINIMAS**

59. Pasiūlymuose nurodytos kainos bus vertinamos eurais.

60. Perkančioji organizacija ekonomiškai naudingiausią pasiūlymą išrenka pagal kainą. Ekonomiškai naudingiausiu pasiūlymu laikomas mažiausios kainos pasiūlymas.

**XII SKYRIUS**

**PASIŪLYMŲ EILĖ IR SPRENDIMAS DĖL PIRKIMO SUTARTIES SUDARYMO**

61. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę (išskyrus atveją, kai pasiūlymą pateikia tik vienas teikėjas). Pasiūlymai šioje eilėje surašomi kainų didėjimo tvarka. Jeigu kelių pateiktų pasiūlymų yra vienodos kainos, sudarant pasiūlymų eilę pirmesnis į šią eilę įrašomas teikėjas, kurio pasiūlymas CVP IS pateiktas anksčiausiai.

62. Laimėjusiu pasiūlymas pripažįstamas Viešųjų pirkimų įstatymo ir šių konkurso sąlygų nustatyta tvarka. Perkančioji organizacija, priėmusi sprendimą dėl laimėjusio pasiūlymo, apie šį sprendimą nedelsdama, bet ne vėliau kaip per 5 darbo dienas, praneša kiekvienam pasiūlymą pateikusiam teikėjui CVP IS susirašinėjimo priemonėmis.

63. Konkursą laimėjęs teikėjas privalo pasirašyti pirkimo sutartį per Perkančiosios organizacijos nurodytą terminą. Pirkimo sutarčiai pasirašyti laikas gali būti nustatomas atskiru pranešimu CVP IS susirašinėjimo priemonėmis arba nurodomas pranešime apie laimėjusį pasiūlymą.

64. Jeigu teikėjas, kurio pasiūlymas pripažintas laimėjusiu, pranešimu CVP IS susirašinėjimo priemonėmis atsisako sudaryti pirkimo sutartį, iki nurodyto laiko neatvyksta sudaryti pirkimo sutarties, nepateikia konkurso sąlygose nustatyto pirkimo sutarties įvykdymo užtikrinimo arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Perkančioji organizacija siūlo sudaryti pirkimo sutartį teikėjui, kurio pasiūlymas pagal patvirtintą pasiūlymų eilę yra pirmas po teikėjo, atsisakiusio sudaryti pirkimo sutartį. Šiuo atveju Perkančioji organizacija, prieš siūlydama sudaryti pirkimo sutartį, įvertina šio teikėjo pašalinimo pagrindų nebuvimą ir kvalifikacijos atitiktį skelbime apie pirkimą nustatytiems reikalavimams, jei pašalinimo pagrindų nebuvimas ir kvalifikacija prieš tai nebuvo įvertinta (teikėjų nebuvo reikalauta pateikti visų pašalinimo pagrindų nebuvimą ir kvalifikacijos atitiktį patvirtinančių dokumentų).

 **XIII SKYRIUS**

**PRETENZIJŲ IR SKUNDŲ NAGRINĖJIMO TVARKA**

65. Teikėjas, norėdamas iki pirkimo sutarties sudarymo ginčyti Perkančiosios organizacijos sprendimus ar veiksmus, turi pateikti pretenziją Perkančiajai organizacijai Viešųjų pirkimų įstatymo VII skyriuje nustatyta tvarka. Pretenzija turi būti pateikta CVP IS priemonėmis*.* Perkančiosios organizacijos priimtas sprendimas gali būti skundžiamas teismui Viešųjų pirkimų įstatymo VII skyriuje nustatyta tvarka.

66. Perkančioji organizacija nagrinėja tik tas teikėjų pretenzijas, kurios gautos iki pirkimo sutarties sudarymo dienos.

67. Perkančioji organizacija, gavusi pretenziją, nedelsdama sustabdo pirkimo procedūrą, kol bus išnagrinėta ši pretenzija ir priimtas sprendimas.

**XIV SKYRIUS**

 **PIRKIMO SUTARTIES SĄLYGOS**

68. Pirkimo sutartis negali būti sudaroma, kol nesibaigė pirkimo sutarties sudarymo **atidėjimo terminas** – 5 darbo dienų laikotarpis, kuris prasideda nuo pranešimo apie sprendimą sudaryti pirkimo sutartį išsiuntimo iš Perkančiosios organizacijos suinteresuotiems kandidatams ir suinteresuotiems dalyviams dienos. Atidėjimo terminas gali būti netaikomas, kai vienintelis suinteresuotas dalyvis yra tas, su kuriuo sudaroma pirkimo sutartis, ir nėra suinteresuotų kandidatų. Sutarties projektas pateikiamas 3 priede.

Sudaroma sutartis turi atitikti laimėjusio teikėjo pasiūlymą ir Perkančiosios organizacijos pirkimo dokumentuose nustatytas pirkimo sąlygas.

 69. Perkančioji organizacija reikalauja, kad teikėjas, su kuriuo bus pasirašyta pirkimo sutartis, per 7 darbo dienas nuo pirkimo sutarties pasirašymo pateiktų tinkamą sutarties įvykdymo užtikrinimą. Pirkimo sutarties įvykdymo užtikrinimo dydis – 10 procentų nuo bendros sutarties kainos be PVM (suapvalintas iki sveiko skaičiaus).

 70. Sutarties įvykdymo užtikrinimas pateikiamas eurais, viena iš toliau nurodytų formų:

 70.1. Lietuvos Respublikoje ar užsienyje registruoto banko besąlygine garantija;

 70.2. Lietuvos Respublikoje ar užsienyje registruotos draudimo bendrovės besąlyginiu laidavimo draudimu. Kartu turi būti pateiktas laidavimo draudimo polisas bei dokumentas, patvirtinantis, kad draudimo bendrovei yra apmokėta už laidavimo draudimą;

 70.3. užstatu, kuris pervedamas į Rietavo savivaldybės administracijos sąskaitą Nr. LT267300010151128595, esančią banke AB „Swedbank“.

71. Pirkimo sutarties sąlygos pirkimo sutarties galiojimo laikotarpiu gali būti keičiamos laikantis VPĮ 89 straipsnio nuostatų.

72. Sudarius pirkimo sutartį, tačiau ne vėliau negu pirkimo sutartis pradedama vykdyti, Teikėjas įsipareigoja perkančiajai organizacijai pranešti tuo metu žinomų subtiekėjų (subrangovų) pavadinimus, kontaktinius duomenis ir jų atstovus. Perkančioji organizacija taip pat reikalauja, kad Teikėjas informuotų apie minėtos informacijos pasikeitimus visu pirkimo sutarties vykdymo metu, taip pat apie naujus subtiekėjus (subrangovus), kuriuos jis ketina pasitelkti vėliau.

\_\_\_\_\_\_\_\_\_

|  |
| --- |
| Mažos vertės skelbiamo  |
| pirkimo sąlygų 1 priedas |

Herbas arba prekių ženklas

(Teikėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie teikėją, pavadinimas, juridinio asmens kodas, pridėtinės vertės mokesčio mokėtojo kodas, jeigu juridinis asmuo yra pridėtinės vertės mokesčio mokėtojas)

**PASIŪLYMAS**

**DĖL RIETAVO SAVIVALDYBĖS VIETINĖS REIKŠMĖS KELIŲ PRIEŽIŪROS, REMONTO, REKONSTRAVIMO IR TIESIMO DARBŲ TECHNINĖS PRIEŽIŪROS PASLAUGŲ PIRKIMO**

\_\_\_\_\_\_\_\_\_\_\_\_Nr.\_\_\_\_\_\_

(Data)

|  |  |
| --- | --- |
| Teikėjo pavadinimas *(Jeigu dalyvauja teikėjų grupė, surašomi visi dalyvių pavadinimai)* |  |
| Teikėjo juridinio asmens kodas (-ai) *(tuo atveju, jeigu pasiūlymą teikia fizinis asmuo - verslo pažymėjimo Nr. ar pan.)**(Jeigu dalyvauja teikėjų grupė, surašomi visų dalyvių kodai)* |  |
| Teikėjo adresas*(Jeigu dalyvauja teikėjų grupė, nurodomas teikėjų grupę atstovaujančio dalyvio adresas)* |  |
| ***Asmens, atsakingo už šį Pirkimą, duomenys:*** |
| Asmens vardas, pavardė, pareigos |  |
| Telefono numeris |  |
| Fakso numeris |  |
| El. pašto adresas |  |

Informacija apie kiekvieno teikėjų grupės nario įsipareigojimų pasiskirstymas (*pildoma, kai pasiūlymą*

*pateikia teikėjų grupė*):

|  |  |  |  |
| --- | --- | --- | --- |
| ***Eil. Nr.*** | ***Teikėjų grupės nario pavadinimas***  | ***Numatomi atlikti darbai/suteikti paslaugos/pristatyti prekės*** | ***Teikėjų grupės nario darbų/paslaugų/prekių dalies vertė Pasiūlymo kainoje*** ***(Eur su PVM)*** |
|  |  |  |  |  |
|  |  |  |  |  |

**Informacija apie visus subtiekėjus, subteikėjus, subrangovus ir specialistus (ekspertus)**

*Subtiekėjai, subteikėjai ar subrangovai ir ūkio subjektai, kurių pajėgumais* ***remiamasi*** *įrodinėjant* ***kvalifikacijos atitiktį*** *(jeigu taikoma):*

|  |  |  |  |
| --- | --- | --- | --- |
| ***Eil. Nr.*** | ***Subtiekėjo, subteikėjo ar subrangovo pavadinimas*** | ***Numatomi atlikti darbai / suteikti paslaugos / tiekti prekės*** | ***Pirkimo sutarties dalis (proc. arba EUR), kuriai ketinama pasitelkti subtiekėjus, subteikėjus ar subrangovus*** |
|  |  |  |  |
|  |  |  |  |

*Kiti žinomi subtiekėjai, subteikėjai ar subrangovai, kurie bus pasitelkti* ***vykdant pirkimo sutartį*** *ir kurių pajėgumais* ***nesiremiama*** *įrodinėjant* ***kvalifikacijos atitiktį*** *(jeigu taikoma):*

|  |  |  |  |
| --- | --- | --- | --- |
| ***Eil. Nr.*** | ***Subtiekėjo, subteikėjo ar subrangovo pavadinimas*** | ***Numatomi atlikti darbai / suteikti paslaugos / tiekti prekės*** | ***Pirkimo sutarties dalis (proc. arba EUR), kuriai ketinama pasitelkti subtiekėjus, subteikėjus ar subrangovus*** |
|  |  |  |  |
|  |  |  |  |

*Specialistai, kuriais bus* ***remiamasi įrodinėjant teikėjo kvalifikaciją ir vykdant pirkimo sutartį****, tačiau jie nėra teikėjo ar teikėjo pasitelkiamo subtiekėjo, subteikėjo, subrangovo darbuotojai pasiūlymo pateikimo metu, bet laimėjimo atveju* ***būtų įdarbinti****:*

|  |  |  |  |
| --- | --- | --- | --- |
| ***Eil. Nr.*** | ***Specialisto, eksperto vardas ir pavardė*** | ***Specialisto, eksperto dabartinė darbovietė*** | ***Pozicija ir (ar) funkcijos, kurioms siūlomas specialistas, ekspertas*** |
|  |  |  |  |
|  |  |  |  |

Kartu su savo pasiūlymu pateikiame dokumentą (-us), kuris (kurie) patvirtina, jog Pirkimo laimėjimo ir Sutarties sudarymo atveju specialistas (-ai) bus įdarbintas (-i).

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1. Mažos vertės pirkimo skelbime, išspausdintame CVP IS,
2. kituose pirkimo dokumentuose (jų paaiškinimuose, papildymuose).

**Mes siūlome atlikti šias paslaugas:**

|  |  |  |  |  |
| --- | --- | --- | --- | --- |
| **Eil. Nr.** | **Pavadinimas** | Orientacinė 1 m. SMD vertė Eur, su PVM | Proc. nuo atliktų SMD | Paslaugų vertė Eur su PVM |
| 1. | Rietavo savivaldybės vietinės reikšmės kelių priežiūros, remonto, rekonstravimo ir tiesimo darbų techninės priežiūros paslaugos  | ....... |  |  |
|  |  |  |  |  |
| **Bendra pasiūlymo kaina, EUR su PVM** *(skaičiais)* |  |
| **Bendra pasiūlymo kaina, EUR su PVM** *(suma žodžiais)* Į šią sumą įeina visos išlaidos ir visi mokesčiai ir PVM, kuris sudaro ............Eur.*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* |

Pastabos:

* kainos pasiūlyme nurodomos paliekant du skaitmenis po kablelio;
* tais atvejais, kai pagal galiojančius teisės aktus teikėjui nereikia mokėti PVM, jis nurodo kainas be PVM, atitinkamos skilties nepildo ir nurodo priežastis, dėl kurių PVM nemoka;
* bendra kaina turi atitikti jos sudėtinių dalių sumą.

**Teikdami šį pasiūlymą, mes patvirtiname, kad**:

* Atidžiai išnagrinėjome Perkančiosios organizacijos pateiktą techninę specifikaciją ir kitus pirkimo dokumentus, pirkimo metu Perkančiosios organizacijos pateiktus paaiškinimus ir kt. Perkančiosios organizacijos pirkimui pateiktus dokumentus;
* Į mūsų siūlomą kainą (įkainius) įskaičiuotos visos paslaugų vykdymo išlaidos ir visi mokesčiai, ir kad mes prisiimame riziką už visas išlaidas, kurias, teikdami pasiūlymą ir laikydamiesi pirkimo dokumentuose nustatytų reikalavimų, privalėjome įskaičiuoti į pasiūlymo kainą (įkainius).
* Visa pasiūlyme pateikta informacija yra teisinga, atitinka tikrovę ir apima viską, ko reikia visiškam ir tinkamam sutarties įvykdymui.
* Žinome, kad Perkančioji organizacija laimėjusio dalyvio pasiūlymą, sudarytą pirkimo sutartį ir pirkimo sutarties sąlygų pakeitimus, išskyrus informaciją, kurios atskleidimas prieštarautų teisės aktams arba teisėtiems tiekėjų komerciniams interesams arba trukdytų laisvai konkuruoti tarpusavyje, taip pat informaciją, kurią teikdamas pasiūlymą tiekėjas nurodė kaip konfidencialią, paskelbs Centrinėje viešųjų pirkimų informacinėje sistemoje.

Šiame pasiūlyme yra pateikta ir **konfidenciali informacija,** kurios atskleidimas prieštarautų teisės aktams arba teisėtiems teikėjų komerciniams interesams, arba trukdytų laisvai konkuruoti tarpusavyje:

|  |  |  |
| --- | --- | --- |
| Eil.Nr. | Pateikto dokumento pavadinimas (rekomenduojama pavadinime vartoti žodį „Konfidencialu“) | Dokumento puslapių skaičius |
|  |  |  |

*Pastaba. Pildyti tuomet, jeigu bus pateikta konfidenciali informacija. Teikėjas negali nurodyti, kad konfidenciali yra pasiūlymo kaina arba kad visas pasiūlymas yra konfidencialus. Nepateikus, kuri informacija yra konfidenciali, bus laikoma, kad visas teikėjo pasiūlymas yra nekonfidencialus, tokiu atveju teikėją pripažinus laimėtoju visas teikėjo pasiūlymas bus viešinamas CVP IS.*

Kartu su pasiūlymu pateikiami šie dokumentai

|  |  |  |
| --- | --- | --- |
| Eil.Nr. | Pateiktų dokumentų pavadinimas | Dokumento puslapių skaičius |
| 1. |  |  |
| 2. |  |  |

|  |
| --- |
| Pasiūlymas galioja iki termino, nustatyto pirkimo dokumentuose. |

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| (Teikėjo arba jo įgalioto asmens pareigų pavadinimas) |  | (Parašas) |  | (Vardas ir pavardė) |  |

|  |
| --- |
| Mažos vertės skelbiamo pirkimo sąlygų 2 priedas |
|  |

**PASLAUGŲ VIEŠOJO pirkimo IR PARDAVIMO SUTARTIS Nr. \_\_\_\_\_\_\_\_**

**2020 m. vasario \_\_\_\_\_\_ d.**

**Rietavo savivaldybės administracija**, juridinio asmens kodas 188747184, kurios registruota buveinė yra Laisvės a. 3, 90316 Rietavas, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama **Rietavo savivaldybės administracijos direktoriaus Vytauto Dičiūno** (toliau – Pirkėjas), ir ***(teikėjas)*,** juridinio asmens kodas *(nurodomas kodas)*, kurio registruota buveinė yra *(adresas)*, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama *(pareigos, vardas, pavardė)* (toliau – Teikėjas), toliau kartu šioje paslaugų viešojo pirkimo ir pardavimo sutartyje vadinami Šalimis, o kiekvienas atskirai – Šalimi, sudarė šią paslaugų viešojo pirkimo ir pardavimo sutartį (toliau – Sutartis) ir susitarė dėl išvardintų sąlygų.

**1. Sutarties dalykas**

1.1. Sutarties dalykas yra Rietavo savivaldybės vietinės reikšmės kelių priežiūros, remonto, rekonstravimo ir tiesimo darbų techninės priežiūros paslaugos.Darbų techninė priežiūra turi būti vykdoma vadovaujantis Lietuvos Respublikos statybos įstatymu, statybos techninio reglamento STR 1.06.01:2016 „Statybos darbai. Statinio statybos priežiūra“ reikalavimais ir rangos darbų sutarčių sąlygomis. Pasikeitus įstatymų ir kitų teisės aktų, reglamentuojančių perkamas paslaugas, nuostatoms ir reikalavimams, tiekėjas turi vykdyti pirkimo sutartį, atsižvelgiant į jį keičiančio teisės akto nuostatas bei vadovautis aktualiomis dokumentų redakcijomis.

1.2. Paslaugų teikimo vieta – Rietavo vietinės reikšmės keliai ir gatvės.

**2. Sutarties galiojimas, vykdymo pradžia, trukmė ir terminai**

2.1. Sutarties trukmė – 12 mėn. nuo pirkimo sutarties įsigaliojimo datos. Paslaugų atlikimo terminas gali būti pratęstas 2 kartus po 12 mėn., termino pratęsimą fiksuojant papildomu šalių susitarimu. Darbų techninė priežiūra atliekama vykdant darbus.

2.2. Sutartisįsigalioja nuo tada, kai ją pasirašo abiejų Šalių įgalioti atstovai ir teikėjas pateikia tinkamą Sutarties įvykdymo užtikrinimą ir galioja iki visiško Šalių sutartinių įsipareigojimų įvykdymo.

 Teikėjas turi būti apsidraudęs statinio statybos techninio prižiūrėtojo civilinės atsakomybės privalomuoju draudimu ir ne vėliau kaip per 5 (penkias) darbo dienas nuo sutarties sudarymo dienos teikėjas turi pateikti Užsakovui Statinio projektuotojo civilinės atsakomybės privalomojo draudimo poliso kopiją, o kai draudimas pratęsiamas – ne vėliau kaip per 5 (penkias) darbo dienas turi pateikti atnaujinto draudimo poliso kopiją.

**3. Sutarties kaina (kainodaros taisyklės) ir mokėjimo sąlygos**

3.1. **Sutarties įkainis: Rietavo savivaldybės vietinės reikšmės kelių priežiūros, remonto, rekonstravimo ir tiesimo darbų techninė priežiūra – ..... proc. nuo atliktų statybos montavimo darbų.**

Pirkimo sutartyje nurodomas paslaugų įkainis, yra fiksuotas visą sutarties vykdymo laikotarpį. Sutarties kaina gali kisti (didėti ar mažėti) tik dėl Valstybės institucijų priimtų įstatymų ir poįstatyminių teisės aktų, keičiančių PVM mokesčio dydį ir priimtų šios Sutarties galiojimo metu. Tokiu atveju Sutarties kaina pasikeičia tiek, kiek pasikeičia mokestis.

Kainodaros taisyklės:Šiai Sutarčiai taikoma fiksuoto įkainio su peržiūra kainodara. Nustačius fiksuotą įkainį (su peržiūra), galutinė kainą, kurią Pirkėjas turės sumokėti Teikėjui, priklauso nuo vykdant Sutartį suteiktų Paslaugų kiekio (apimties). Į Paslaugų kainą (įkainius) įskaičiuotos visos Teikėjo mokamos rinkliavos, mokesčiai ir visos kitos, Teikėjui priklausančios pagal Lietuvos Respublikos įstatymus ir kitus teisės aktus bei šią Sutartį, tiesioginės ir netiesioginės išlaidos (pavyzdžiui, draudimų, Teikėjo darbuotojų aprūpinimo tinkama įranga bei įrankiais, reikalingais tinkamam Paslaugų teikimui, ir kt. išlaidos) bei mokesčiai, galintys turėti įtakos kainai ir atsirandančios vykdant Sutartį.

 3.2. Mokėjimai atliekami eurais tokia tvarka:

3.2.1. Už paslaugas mokama proporcingai atliktiems rangos darbams. Už atliktas paslaugas apmokama pagal gautus atsiskaitymo dokumentus (atliktų paslaugų aktą, pažymą, PVM sąskaitą faktūrą). Apmokėjimas atliekamas Savivaldybei gavus lėšas iš Lietuvos automobilių kelių direkcijos prie Susisiekimo ministerijos, Europos Sąjungos, bet ne vėliau kaip per 60 (šešiasdešimt) kalendorinių dienų nuo sąskaitos faktūros išrašymo dienos. Atsiskaitymo dokumentai vykdant pirkimo sutartį turi būti teikiami naudojantis informacinės sistemos „E. sąskaita“ priemonėmis.

 3.2.2. Pirkėjas už suteiktas paslaugas Teikėjui atsiskaito mokėjimo pervedimu į Teikėjo nurodytą banko sąskaitą:

Sąskaitos Nr. *(nurodyti sąskaitos numerį)*

Bankas *(nurodyti banko pavadinimą)*

Banko kodas *(nurodyti banko kodą).*

Apmokėjimas laikomas įvykdytu, kai pinigai patenka į Teikėjo šiame punkte nurodytą sąskaitą.

**4. Sutarties įvykdymo užtikrinimas**

4.1. Sutarties įvykdymo užtikrinimas:

|  |  |  |  |
| --- | --- | --- | --- |
| **Sutarties įvykdymo užtikrinimo būdai** | **Sutarties įvykdymo užtikrinimo pateikimo terminas** | **Sutarties įvykdymo užtikrinimo vertė** | **Sutarties įvykdymo užtikrinimo galiojimo terminas** |
| Sutarties įvykdymo užtikrinimas (Lietuvos Respublikoje ar užsienyje registruoto banko besąlyginė garantija, draudimo bendrovės besąlyginis laidavimo raštas (***pateikiamas kartu su draudimo poliuso originalu***), ar kredito unijos garantija).Teikėjas gali pateikti popierinę arba elektroninėmis priemonėmis suformuotą draudimo dokumento versiją, kuri turi būti pasirašyta draudimo dokumentus išdavusio ūkio subjekto įgalioto asmens saugiu elektroniniu parašu, atitinkančiu Lietuvos Respublikos elektroninio parašo įstatymo nustatytus reikalavimus  | Teikėjas pateikia per 7 dienas nuo Sutarties pasirašymo dienos.Teikėjas turi pateikti mokėjimo pavedimo ar kito mokėjimą už draudimą įrodančio dokumento kopiją. | 10 proc. nuo bendros sutarties kainos (Eur be PVM)  | Įsigalioja Lietuvos Respublikoje ar užsienyje registruoto banko garantijos, draudimo bendrovės laidavimo rašto, ar kredito unijos garantijos išdavimo dieną arba jame nurodytą vėlesnę dieną.TeikėjoteikiamasSutarties įvykdymo užtikrinimas ***turi galioti 12 mėn***. ***nuo banko ar kredito unijos garantijos, draudimo bendrovės laidavimo rašto išdavimo dienos.*** Tuo atveju, kai Sutarties terminas yra pratęsiamas, kartu turi būti atitinkamai pratęstas ir banko ar kredito unijos garantijos (draudimo bendrovės laidavimo draudimo liudijimo) galiojimo terminas |

**5. Subteikėjai, jų keitimo tvarka**

5.1. Sutarčiai vykdyti pasitelkiami šie subteikėjai: *[surašyti pasiūlyme nurodytus subteikėjus, jeigu tokių nėra parašyti žodį „nėra“].*

5.2. Teikėjas dalies paslaugų teikimą perduodamas Subteikėjams, yra atsakingas už Subteikėjo, jo įgaliotų atstovų ir darbuotojų veiksmus arba neveikimą taip, kaip atsakytų už savo paties veiksmus ar neveikimą, subteikėją galima keisti šios Sutarties 5.3. punkte nustatyta tvarka.

5.3. Sutarties vykdymo metu, kai Subteikėjai netinkamai vykdo įsipareigojimus arba atsisako vykdyti sutartyje nustatytus darbus, taip pat tuo atveju, kai Subteikėjai nepajėgūs vykdyti įsipareigojimų dėl jiems iškeltos bankroto bylos, pradėtos likvidavimo procedūros ir pan. padėties, Teikėjas gali pakeisti Subteikėjus tokia tvarka:

5.3.1. prašymas dėl pirkimo sutartyje nustatyto Subteikėjo keitimo kitu Subteikėju Pirkėjui pateikiamas raštu, nurodant tokio pakeitimo priežastis. Jei pirkimo dokumentuose buvo nurodyti kvalifikaciniai reikalavimai Subteikėjui, tuomet naujas Subteikėjas turi juos atitikti, ir kartu su pagrįstu prašymu pakeisti Subteikėją privaloma Pirkėjui pateikti dokumentus, įrodančius, kad naujo Subteikėjo kvalifikacija atitinka pirkimo dokumentuose nustatytus minimalius kvalifikacijos reikalavimus subteikėjams;

5.3.2. gavęs tokį prašymą, Pirkėjas kartu su Teikėju raštu įformina susitarimą dėl Subteikėjo pakeitimo.

**6. Šalių atsakomybė**

6.1. Neapmokėjus nustatytais terminais, Teikėjo pareikalavimu Pirkėjas privalo sumokėti Teikėjui už kiekvieną uždelstą dieną iki sukaks 15 (penkiolika) dienų terminas - 0,02 proc.(dvi šimtosios proc.) delspinigių nuo laiku neapmokėtos sumos, o jeigu Pirkėjas uždelsia apmokėjimą daugiau kaip 15 (penkiolika) dienų – 0,02 proc.(dvi šimtosios proc.) delspinigių nuo laiku neapmokėtos sumos už kiekvieną uždelstą dieną.

6.2. Jeigu Teikėjas dėl savo kaltės neatlieka Paslaugų nustatytu terminu, Pirkėjas turi teisę be oficialaus įspėjimo ir nesumažindamas kitų savo teisių gynimo būdų, pradėti skaičiuoti 0,02 proc.(dvi šimtosios proc.) dydžio delspinigius nuo neatliktų Paslaugų kainos už kiekvieną termino praleidimo dieną, neviršijant 10 proc.(dešimt proc.) bendros Sutarties kainos.

6.3. Jeigu apskaičiuoti delspinigiai viršija 10 proc.(dešimt proc.) bendros Sutarties kainos, Pirkėjas gali, prieš tai raštu įspėjęs Teikėją:

6.3.1. išskaičiuoti delspinigių sumą iš Teikėjui mokėtinų sumų;

6.3.2. pasinaudoti Sutarties įvykdymo užtikrinimu;

6.3.3. nutraukti Sutartį.

**7. Susirašinėjimas**

7.1. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą, arba išsiųsti registruotu paštu, faksu, elektroniniu paštu (patvirtinant gavimą), toliau nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą:

|  |  |  |
| --- | --- | --- |
|  | **Pirkėjas**  | **Teikėjas** |
| Vardas, pavardė | Vytautas Dičiūnas |  |
| Adresas | Laisvės a. 3, 90316 Rietavas |  |
| Telefonas | (8 448) 73 202 |  |
| Faksas | (8 448) 73 222 |  |
| El. paštas | administracija@rietavas.lt |  |

7.2. Jeigu pasikeičia Šalies adresas ir/ar kiti duomenys, tokia Šalis turi informuoti kitą Šalį pranešdama ne vėliau, kaip prieš 15 (penkiolika) dienų. Jeigu Šaliai nepavyksta laikytis šių reikalavimų, ji neturi teisės į pretenziją ar atsiliepimą, jeigu kitos Šalies veiksmai, atlikti vadovaujantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

**8. Kitos nuostatos**

8.1. Šią Sutartį sudaro Sutarties specialiosios sąlygos, jų priedai ir Sutarties bendrosios sąlygos. Jeigu Sutarties specialiųjų sąlygų ir/ar jų priedų nuostatos neatitinka Sutarties bendrųjų sąlygų nuostatų, pirmenybė yra teikiama Sutarties specialiųjų sąlygų ir jų priedų nuostatoms.

8.2 Sutarties dokumentų pirmumas. Žemiau nurodyti sutarties priedai yra neatsiejama Sutarties dalis ir yra išvardinti prioriteto mažėjimo tvarka:

1. Pirkimo dokumentai ir pirkimo dokumentų paaiškinimai.

2. Techninė užduotis.

3. Pasiūlymų vertinimo metu gauti paaiškinimai.

4. Teikėjo pasiūlymas.

Laikoma, kad Sutartį sudarantys dokumentai vienas kitą paaiškina. Kiekvienas paskesnis dokumentas turi žemesnę juridinę galią negu prieš jį nurodytas dokumentas. Neaiškumo ar prieštaravimo atveju jais vadovaujamasi pirmiau nurodyta eilės tvarka.

 8.3. Pirkėjas, vadovaudamasis LR viešųjų pirkimų įstatymo 87 straipsnio 1 dalies 12 punktu, sudarant Sutartį skiria atsakingus asmenis:

 už Sutarties vykdymą – Ūkio plėtros ir investicijų skyriaus specialistė Indrė Valavičienė.

už Sutarties paskelbimą, sutarties pakeitimų paskelbimą Centrinėje viešųjų pirkimų informacinėje sistemoje – Ūkio plėtros ir investicijų skyriaus specialistė Jurgita Smilgevičienė.

8.4. Jeigu pirkimo vykdymo metu nebuvo tikrinama Paslaugų teikėjo (įskaitant subteikėjus) kvalifikacija dėl teisės verstis atitinkama veikla arba buvo tikrinama ne visa apimtimi, Paslaugų teikėjas įsipareigoja Pirkėjui, kad Sutartį vykdys tik tokią teisę turintys asmenys.

8.5. Ši Sutartis sudaryta lietuvių kalba, 2 (du) egzemplioriais, turinčiais vienodą teisinę galią – po vieną kiekvienai Šaliai.

8.6. Šiuo Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė aukščiau nurodyta data.

8.7. Sutarties specialiųjų sąlygų priedai:

8.7.1. Techninė specifikacija.

Pirkėjas

 Teikėjas

Rietavo savivaldybės administracija (nurodyti Teikėjo

Laisvės a. 3, 90316 Rietavas pavadinimą,

Įmonės kodas 188747184 adresą, įmonės kodą,

AB bankas „Swedbank“ banko pavadinimą, kodą,

banko kodas 73000 sąskaitos numerį,

A. s. LT437300010002563186 PVM mokėtojo kodą,

 tel. numerį, fakso numerį)

Rietavo savivaldybės administracijos

direktorius Vytautas Dičiūnas

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

(parašas) (parašas)

 A.V. A.V.

**Paslaugų viešojo pirkimo IR PARDAVIMO SUTARTIS**

**Bendrosios SĄLYGOS**

**1. Pagrindinės Sutarties sąvokos**

1.1. Pirkėjas – Lietuvos Respublikos viešųjų pirkimų įstatyme nurodyta Perkančioji organizacija, perkanti Sutarties specialiosiose sąlygose nurodytas Paslaugas iš Teikėjo.

1.2. Sutarties kaina – suma, kurią Pirkėjas pagal Sutartį turi sumokėti Teikėjui už perkamas Paslaugas, įskaitant visas išlaidas ir mokesčius.

1.3. Teikėjas – ūkio subjektas, kuriuo gali būti fizinis asmuo, privatus ar viešasis juridinis asmuo ar tokių asmenų grupė, teikianti Paslaugas pagal šią Sutartį.

1.4. Kainodaros taisyklės – pirkimo dokumentuose ir Sutartyje nustatoma kaina ar Sutarties kainos apskaičiavimo taisyklės.

**2. Sutarties aiškinimas**

2.1. Sutartyje, kur reikalauja kontekstas, žodžiai, pateikti vienaskaita, gali turėti ir daugiskaitos prasmę ir atvirkščiai.

2.2. Kai tam tikra reikšmė yra skirtinga tarp nurodytų skaičiais ir žodžiais, vadovaujamasi žodine reikšme. Jeigu mokėjimo valiutos pavadinimo trumpinys neatitinka mokėjimo valiutos pilno pavadinimo žodžiais, teisingu laikomas valiutos pilnas pavadinimas žodžiais.

2.3. Sutarties trukmė ir kiti terminai yra skaičiuojami kalendorinėmis dienomis, jeigu Sutartyje nenurodyta kitaip.

**3. Teikėjo teisės ir pareigos**

3.1. Teikėjas įsipareigoja:

3.1.1. teikti Paslaugas Pirkėjui pagal Sutartį ir Pirkėjo pateiktus užsakymus už Paslaugų kainą, savo rizika bei sąskaita, rūpestingai ir efektyviai, įskaitant, bet neapsiribojant, Paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikalingus įgūdžius ir žinias;

3.1.2. nedelsiant raštu informuoti Pirkėją apie bet kurias aplinkybes, kurios trukdo ar gali sutrukdyti Teikėjui užbaigti Paslaugų teikimą nustatytais terminais;

3.1.3. po Paslaugų suteikimo nedelsiant perleisti nuosavybės teisę į Paslaugų teikimo rezultatą, jeigu toks sukuriamas;

3.1.4. užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą ir apsaugą;

3.1.5. per 5 (penkios) darbo dienas nuo Pirkėjo raštu pateikto prašymo gavimo dienos pateikti išsamią Paslaugų teikimo ataskaitą, nurodant, kokios Paslaugos buvo suteiktos, išskiriant konkrečias Paslaugų kainos sudėtines dalis ir pateikiant papildomą su Paslaugų teikimu susijusią informaciją apie patirtas išlaidas ir t. t;

3.1.6. nenaudoti Pirkėjo Paslaugų ženklų ar pavadinimo jokioje reklamoje, leidiniuose ar kitur be išankstinio raštiško Pirkėjo sutikimo;

3.1.7. užtikrinti, kad Sutarties sudarymo momentu ir visą jos galiojimo laikotarpį Teikėjo darbuotojai turėtų reikiamą kvalifikaciją ir patirtį, reikalingas norint teikti Paslaugas;

3.1.8. Pirkėjui raštu paprašius, grąžinti visus iš Pirkėjo gautus Sutarčiai vykdyti reikalingus dokumentus;

3.1.9. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.

3.2. Teikėjas turi teisę gauti Paslaugų kainą su sąlyga, kad jis tinkamai vykdo šią Sutartį.

3.3. Teikėjas turi ir kitas šios Sutarties ir Lietuvos Respublikoje galiojančių teisės aktų numatytas teises.

**4. Pirkėjo teisės ir pareigos**

4.1. Pirkėjas įsipareigoja Teikėjui sudaryti visas sąlygas, suteikti informaciją ar dokumentus, būtinus Paslaugoms teikti.

4.2. Pirkėjas įsipareigoja mokėti Sutarties kainą už tinkamai suteiktas Paslaugas pagal šios Sutarties sąlygas.

4.3. Pirkėjas turi visas šioje Sutartyje ir Lietuvos Respublikoje galiojančius teisės aktais numatytas teises.

**5. Sutarties kaina (kainodaros taisyklės)**

5.1. Sutarties kaina arba kainodaros taisyklės nustatytos Sutarties specialiosiose sąlygose.

5.2. Į Sutarties kainą turi būti įskaičiuota Paslaugų kaina, visos išlaidos ir mokesčiai. Teikėjas į Sutarties kainą privalo įskaičiuoti visas su Paslaugų teikimu susijusias išlaidas, įskaitant, bet neapsiribojant:

5.2.1. visas su dokumentų, kurių reikalauja Pirkėjas, rengimu ir pateikimu susijusias išlaidas;

5.2.2. aprūpinimo įrankiais, reikalingais Paslaugoms atlikti, išlaidas.

**6. Sutarties įvykdymo užtikrinimas**

6.1. Sutarties specialiosiose sąlygose nurodytu terminu Teikėjas pateikia Sutarties įvykdymo užtikrinimą. Jeigu Teikėjas per šį laikotarpį Sutarties įvykdymo užtikrinimo nepateikia, laikoma, kad Teikėjas atsisakė sudaryti Sutartį.

6.2. Sutarties įvykdymo užtikrinimu garantuojama, kad Pirkėjui bus atlyginti nuostoliai, atsiradę Teikėjui dėl jo kaltės pažeidus Sutartį.

6.3. Prieš pateikdamas Sutarties įvykdymo užtikrinimą, Teikėjas gali prašyti Pirkėjo patvirtinti, kad Teikėjo siūlomą Sutarties įvykdymo užtikrinimą jis sutinka priimti. Tokiu atveju Pirkėjas privalo atsakyti Teikėjui ne vėliau kaip per 3 (trys) darbo dienas nuo prašymo gavimo dienos. Sutarties įvykdymo užtikrinimas pateikiamas ta pačia valiuta, kokia atliekami mokėjimai.

6.4. Sutarties įvykdymo užtikrinimas turi galioti visą Sutarties vykdymo laikotarpį.

6.5. Jeigu Sutarties vykdymo metu užtikrinimą išdavęs juridinis asmuo (garantas, laiduotojas) negali įvykdyti savo įsipareigojimų, Pirkėjas gali raštu pareikalauti Teikėjo per 10 (dešimt) dienų pateikti naują Sutarties įvykdymo užtikrinimą, tokiomis pačiomis sąlygomis, kaip ir ankstesnysis. Jeigu Teikėjas nepateikia naujo užtikrinimo, Pirkėjas turi teisę nutraukti Sutartį.

6.6. Jeigu Teikėjas nevykdo savo sutartinių įsipareigojimų ar vykdo juos netinkamai, Pirkėjas pareikalauja sumokėti visą sumą ar jos dalį priklausomai nuo neįvykdytos Sutarties dalies vertės, kurią užtikrinimą išdavęs juridinis asmuo (garantas, laiduotojas) įsipareigojo sumokėti. Prieš pateikdamas reikalavimą sumokėti pagal Sutarties įvykdymo užtikrinimą, Pirkėjas įspėja apie tai Teikėją, nurodydamas, dėl kokio pažeidimo pateikia šį reikalavimą.

6.7. Sutarties įvykdymo užtikrinimas grąžinamas per 10 (dešimt) dienų nuo šio užtikrinimo galiojimo termino pabaigos, Teikėjui pateikus raštišką prašymą. Tais atvejais, kai Sutarties įvykdymo užtikrinimui pasirenkama banko garantija ir sutartiniai įsipareigojimai yra visiškai įvykdyti, tačiau garantijoje nustatytas garantijos terminas dar nėra pasibaigęs, Pirkėjas grąžina bankui garantinio rašto originalą su prierašu, patvirtintu įgalioto asmens parašu bei atspaudu, arba praneša lydraščiu, kad Pirkėjas atsisako savo teisių pagal garantinį raštą arba, kad Teikėjas įvykdė savo įsipareigojimus ir Pirkėjas jam neturi pretenzijų.

6.8. Avansinio mokėjimo grąžinimo užtikrinimui taikomi Sutarties bendrųjų sąlygų 6.2, 6.3, 6.5, 6.6, 6.7 punktai.

**7. Šalių atsakomybė**

7.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

7.2. Delspinigių dydis ir jų mokėjimo sąlygos nustatytos Sutarties specialiosiose sąlygose.

7.3. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.

 **8. Nenugalimos jėgos aplinkybės (*force majeure*)**

8.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis, pvz.: Vyriausybės sprendimai ir kiti aktai, kurie turėjo poveikį Šalių veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (*force majeure*) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (*force majeure*) aplinkybes liudijančių pažymų išdavimo tvarkos patvirtinimo“. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

8.2. Šalis, prašanti ją atleisti nuo atsakomybės, privalo raštu pranešti kitai Šaliai apie nenugalimos jėgos aplinkybes nedelsiant, bet ne vėliau kaip per 3 (trys) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir stengėsi sumažinti išlaidas ar neigiamas pasekmes, o taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

8.3. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

**9.** **Intelektinės ir pramoninės nuosavybės teisės**

9.1. Visi rezultatai ir su jais susijusios teisės, įgytos vykdant Sutartį, įskaitant autorines ir kitas intelektinės ar pramoninės nuosavybės teises, yra Pirkėjo nuosavybė.

9.2. Jeigu Sutartyje nenustatyta kitaip, Teikėjas garantuoja nuostolių atlyginimą Pirkėjui dėl bet kokių reikalavimų, kylančių dėl autorių teisių, patentų, licencijų, brėžinių, modelių, Paslaugų (prekių) pavadinimų ar Paslaugų (prekių) ženklų naudojimo, kaip numatyta Sutartyje, išskyrus atvejus, kai toks pažeidimas atsiranda dėl Pirkėjo kaltės.

**10. Šalių pareiškimai ir garantijos**

10.1. Kiekviena iš Šalių pareiškia ir garantuoja kitai Šaliai, kad:

10.1.1. Šalis yra tinkamai įsteigta ir teisėtai veikia pagal Lietuvos Respublikos įstatymus;

10.1.2. Šalis atliko visus teisinius veiksmus, būtinus, kad Sutartis būtų tinkamai sudaryta ir galiotų, ir turi visus teisės aktais numatytus leidimus, licencijas, darbuotojus, reikalingus Paslaugoms teikti;

10.1.3. sudarydama Sutartį, Šalis neviršija savo kompetencijos ir nepažeidžia ją saistančių įstatymų, kitų privalomų teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų;

10.1.4. ši Sutartis yra Šaliai galiojantis, teisinis ir ją saistantis įsipareigojimas, kurio vykdymo galima pareikalauti pagal Sutarties sąlygas.

**11. Konfidencialumo įsipareigojimai**

11.1. Šalys sutinka laikytis šios Sutarties sąlygų, visą dokumentaciją ir informaciją, kurią Sutarties Šalys gauna viena iš kitos vykdant Sutartį, konfidencialia ir be išankstinio kitos Šalies rašytinio sutikimo neplatinti trečiosioms šalims apie ją jokios informacijos, išskyrus atvejus, kai to reikalaujama Lietuvos Respublikos įstatymų nustatyta tvarka. Šio įsipareigojimo pažeidimu nebus laikomas viešas informacijos apie Pirkėją atskleidimas, jeigu Pirkėjas pažeidžia mokėjimo terminus ir informacijos apie Teikėją atskleidimas, jeigu Teikėjas pažeidžia Paslaugų atlikimo terminus.

**12. Darbo valandos ir atostogos**

12.1. Teikėjo darbuotojų, kurie atlieka Paslaugas, darbo dienos ir valandos vykdant Sutartį yra derinamos su Pirkėju ir nustatomos pagal Teikėjo valstybės įstatymus, kitus teisės aktus ir pagal Paslaugų specifiką.

12.2. Teikėjo darbuotojų, kurie atlieka Paslaugas, metinių atostogų laikas Sutarties vykdymo laikotarpiu derinamas su Pirkėju.

**13. Sutarties galiojimas**

13.1. Sutarties galiojimo terminas nustatytas Sutarties specialiosiose sąlygose.

13.2. Jeigu bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.

13.3. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.

**14. Sutarties pakeitimai**

14.1. Sutarties sąlygos Sutarties galiojimo laikotarpiu negali būti keičiamos, išskyrus pirkimo sutarties sąlygas nustatytas Viešųjų pirkimų įstatymo 89 straipsnyje.

**15. Sutarties pažeidimas**

15.1. Jeigu kuri nors Sutarties Šalis nevykdo arba netinkamai vykdo kokius nors savo įsipareigojimus pagal Sutartį, ji pažeidžia Sutartį.

15.2. Vienai Sutarties Šaliai pažeidus Sutartį, nukentėjusioji Šalis turi teisę:

 15.2.1. reikalauti kitos Šalies vykdyti sutartinius įsipareigojimus;

 15.2.2. reikalauti atlyginti nuostolius;

15.2.3. reikalauti sumokėti Sutarties specialiosiose sąlygose nustatytus delspinigius;

15.2.4. pasinaudoti Sutarties įvykdymo užtikrinimu;

15.2.5. nutraukti Sutartį;

15.2.6. taikyti kitus Lietuvos Respublikos teisės aktais nustatytus teisių gynimo būdus.

**16. Sutarties vykdymo sustabdymas**

16.1. Esant svarbioms aplinkybėms, Pirkėjas turi teisę sustabdyti Paslaugų ar kurios nors jų dalies teikimą.

16.2. Jeigu Paslaugų teikimas stabdomas daugiau negu 90 (devyniasdešimt) dienų, ir stabdoma ne dėl Teikėjo kaltės, Teikėjas gali rašytiniu pranešimu Pirkėjui pareikalauti atnaujinti Paslaugų teikimą per 30 (trisdešimt) dienų arba nutraukti Sutartį.

16.3. Kai dėl esminių klaidų ar pažeidimų Sutartis tampa negaliojančia, Pirkėjas stabdo Sutarties vykdymą. Jeigu minėtos klaidos ar pažeidimai vyksta dėl Teikėjo kaltės, Pirkėjas, atsižvelgdamas į klaidos ar pažeidimo mastą, gali nevykdyti savo įsipareigojimo mokėti Teikėjui arba gali pareikalauti grąžinti jau sumokėtas sumas ir pasinaudoti Sutarties įvykdymo užtikrinimu.

16.4. Sutarties vykdymas stabdomas, kad būtų galima patikrinti, ar iš tikrųjų buvo padarytos esminės klaidos ar pažeidimai. Jeigu įtarimai nepasitvirtina, Sutartis vėl pradedama vykdyti. Esminė klaida ar pažeidimas – tai bet koks Sutarties, galiojančio teisės akto pažeidimas ar teismo sprendimo nevykdymas, atsiradęs dėl veikimo ar neveikimo.

**17. Sutarties nutraukimas**

17.1. Sutartis gali būti nutraukiama raštišku Šalių susitarimu.

17.2. Teikėjas turi teisę vienašališkai nutraukti Sutartį tik dėl svarbių priežasčių. Tokiu atveju Teikėjas privalo visiškai atlyginti Pirkėjo patirtus nuostolius. Apie tokį Sutarties nutraukimą Teikėjas raštu praneša Pirkėjui prieš 60 (šešiasdešimt) dienų.

17.3. Pirkėjas bet kada turi teisę vienašališkai nutraukti Sutartį, apie tokį Sutarties nutraukimą pranešdamas Teikėjui prieš 30 (trisdešimt) dienų.

17.4. Pirkėjas po Sutarties nutraukimo turi kaip galima greičiau patvirtinti atliktų Paslaugų vertę. Taip pat parengiama ataskaita apie Sutarties nutraukimo dieną esančią Teikėjo skolą Pirkėjui ir Pirkėjo skolą Teikėjui.

17.5. Jeigu Sutartis nutraukiama Pirkėjo iniciatyva dėl Teikėjo kaltės, Pirkėjo patirti nuostoliai ar išlaidos išieškomi išskaičiuojant juos iš Teikėjui mokėtinų sumų arba pagal Teikėjo pateiktą užtikrinimą.

17.6. Sutartį nutraukus dėl Teikėjo kaltės, be jam priklausančio atlyginimo už atliktas Paslaugas, Teikėjas neturi teisės į kokių nors patirtų nuostolių ar žalos kompensaciją.

**18. Ginčų nagrinėjimo tvarka**

18.1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai ir kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.

18.2. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu. Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami kompetentingame Lietuvos Respublikos teisme.

**19. Baigiamosios nuostatos**

19.1. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.

19.2. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje Sutartyje neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Sutarties tikslui bei kitoms jos nuostatoms.

19.3. Visus kitus klausimus, kurie neaptarti Sutartyje, reguliuoja Lietuvos Respublikos teisės aktai.

19.4. Sutartis yra Sutarties Šalių perskaityta, jų suprasta ir jos autentiškumas patvirtintas ant kiekvieno Sutarties lapo kiekvienos Šalies tinkamus įgaliojimus turinčių asmenų parašais arba Sutartis susiuvama ir pasirašoma paskutinio lapo antroje pusėje.

 Mažos vertės skelbiamo

 pirkimo sąlygų 3 priedas

**Techninė specifikacija**

Perkamos statybų darbų techninės priežiūros paslaugos

 gali būti finansuojamos Europos Sąjungos, Savivaldybės biudžeto, Kelių priežiūros ir plėtros programos lėšomis.

Statybų darbų techninę priežiūrą vykdanti įmonė turi turėti reikalingos kvalifikacijos specialistų ir visas technines, finansines galimybes projektuose numatytų darbų techninei priežiūrai vykdyti.

Statybų darbų techninis prižiūrėtojas objektuose turi lankytis tiek, kiek reikalinga tinkamam savo pareigų vykdymui, tikrinti ir priimti atliktus darbus. Prieš pradedant vykdyti statybos techninės priežiūros paslaugas, pateikti užsakovui įsakymą, kuriame konkrečiai nurodyta: paskirto techninio prižiūrėtojo vardas, pavardė, kvalifikacijos atestato numeris ir išdavimo data; įrodantį dokumentą suteikiantį teisę vykdyti lietaus tinklų, gatvių apšvietimo ir kitų kelio/gatvės komunikacijų statybos ir remonto darbų techninę priežiūrą.

Faktinė teikiamų paslaugų apimtis priklausys nuo Kelių priežiūros ir plėtros programos ar kitų šaltinių finansavimo dydžio, kurį gauna perkančioji organizacija. Preliminariai planuojama, kad perkančioji organizacija vidutiniškai per metus vykdys darbų už 660,0 tūkst. Eur be PVM, kuriems gali būti reikalinga techninė priežiūra.

Sutarties trukmė – 12 mėn. nuo pirkimo sutarties įsigaliojimo datos. Paslaugų atlikimo terminas gali būti pratęstas 2 kartus po 12 mėn., termino pratęsimą fiksuojant papildomu šalių susitarimu. Darbų techninė priežiūra atliekama vykdant darbus.

Statybos techninės priežiūros paslaugos gali būti teikiamos šiems darbams:

1. kelių (gatvių) ir kitų inžinerinių statinių statyba;

2. kelių (gatvių) ir kitų inžinerinių statinių rekonstravimas;

3. kelių (gatvių) ir kitų inžinerinių statinių kapitalinis remontas;

4. kelių (gatvių) ir kitų inžinerinių statinių paprastasis remontas;

5. kelių (gatvių) ir kitų inžinerinių statinių priežiūros darbai (kelių (gatvių) su žvyro danga greideriavimo, žvyravimo, griovių profiliavimo, kelių (gatvių) su asfaltbetonio danga duobių ir plyšių taisymo, kelio ženklų įrengimo, kelių (gatvių) ir kitų statinių priežiūros darbai žiemos metu ir kiti panašaus pobūdžio darbai, susiję su kelių priežiūra).

Orientacinės darbų apimtys objektuose.

1. Rietavo savivaldybės vietinės reikšmės kelių priežiūros, remonto, rekonstravimo ir tiesimo darbų techninės priežiūros paslaugos (orientacinė objekto statybos ir montavimo darbų vertė metams – 660,0 tūkst. Eur su PVM):

1.1. Rietavo savivaldybės Rietavo seniūnijos Pelaičių gyvenvietės Bangos ir Malūno gatvių rekonstravimo darbai (orientacinė objekto statybos ir montavimo darbų vertė 2020-2021 metams – 800,0 tūkst. Eur su PVM).

1.2. Rietavo savivaldybės Daugėdų seniūnijos Daugėdų kaimo Gudalių gatvės rekonstravimas (orientacinė objekto statybos ir montavimo darbų vertė 2020-2021 metams – 249,9 tūkst. Eur su PVM).

1.3. Rietavo savivaldybės Rietavo miesto Palangos gatvės atkarpos nuo Kaštonų gatvės iki Akacijų gatvės kapitalinis remontas (orientacinė objekto statybos ir montavimo darbų vertė 2020 m. 88,5 tūkst. Eur su PVM).

1.4. Rietavo miesto L. Ivinskio gatvės pėsčiųjų tako įrengimas (orientacinė objekto statybos ir montavimo darbų vertė 2020 metams – 115 tūkst. Eur su PVM).

Savivaldybei pradėjus įgyvendinti naujus objektus einamaisiais ir sekančiais metais pratęsus sutartį ir vėliau statybos darbų techninė priežiūra bus vykdoma tais pačiais principais, pagal sutartyje naudojamą įkainį.

Darbai 1-ame objekte bus vykdomi pasirašius finansavimo sutartis su Lietuvos automobilių kelių direkcija prie Susisiekimo ministerijos ir atlikus darbų pirkimus. Darbai 1.1. – 1.4. objektuose bus vykdomi pasirašius paramos sutartis su Nacionaline mokėjimo agentūra prie Žemės ūkio ministerijos, Lietuvos automobilių kelių direkcija prie Susisiekimo ministerijos, Centrine projektų valdymo agentūra ir atlikus darbų pirkimus.

Statybos darbų techninė priežiūra turi būti vykdoma vadovaujantis Lietuvos Respublikos statybos įstatymu, statybos techninio reglamento STR 1.06.01:2016 „Statybos darbai. Statinio statybos priežiūra“ reikalavimais ir rangos darbų sutarčių sąlygomis. Paslaugų teikėjas, patvirtindamas rangovo pateiktus atliktų darbų aktus, prisiims atsakomybę, kad nupirktos medžiagos ir įrenginiai, įvykdyti statybos ir montavimo darbai atitinka techninį ir darbo projektus.

Statinio statybos techninio prižiūrėtojo pareigos ir teisės nustatytos Statybos įstatymo 19 straipsnyje.

1. Statinio statybos techninis prižiūrėtojas savo veiklos rezultatus įformina įrašydamas reikalavimus Statybos darbų žurnale arba pasirašydamas (vizuodamas) dokumentus (statinių statybos darbų priėmimo aktus, inžinerinių statinių, technologinių inžinerinių sistemų ir bendrųjų statinio inžinerinių sistemų, laikančiųjų konstrukcijų, paslėptų statinio konstrukcijų, paslėptų statybos darbų ir įrenginių bandymo aktus).

2. Pasirašydamas statinio statybos techninės priežiūros dokumentus, statinio statybos techninis prižiūrėtojas privalo nurodyti kvalifikacijos atestato numerį (Statybos darbų žurnale jis nurodomas to žurnalo Techninės priežiūros skyriaus tituliniame lape).

3. Statinio statybos techninio prižiūrėtojo parašas dokumentuose patvirtina jo reikalavimų statinio statybos vadovui vykdymą, o priimant atliktus darbus – būtiną tų darbų normatyvinę kokybę ir dokumentuose nurodytų statybos darbų kiekių atitikimą faktiškiems darbų kiekiams.

4. Statinio statybos techninio prižiūrėtojo veikla vykdoma pagal jo ir statytojo (užsakovo) sutartį. Statinio statybos techninio prižiūrėtojo veikla prasideda sudarius techninės priežiūros sutartį (arba paskyrus statinio statybos techninį prižiūrėtoją įsakymu ar kitu tvarkomuoju dokumentu, nustatytu įmonės įstatuose) STR 1.06.01:2016 VII skyriaus 4 skirsnio nustatyta tvarka ir tęsiasi iki statinio statybos užbaigimo akto ar deklaracijos surašymo.

5. Statinio statybos techninis prižiūrėtojas privalo:

1) tikrinti, kad statyba būtų vykdoma pagal statinio projektą, kontroliuoti statybos metu naudojamų statybos produktų ir įrenginių kokybę ir neleisti jų naudoti, jeigu jie neatitinka statinio projekto, normatyvinių statybos techninių dokumentų, normatyvinių statinio saugos ir paskirties dokumentų reikalavimų, jeigu nepateikti statybos produktų pateikimo į Lietuvos Respublikos rinką ar tiekimo jai reikalavimus nustatančiuose teisės aktuose nurodyti dokumentai;

2) tikrinti atliktų statybos darbų kokybę ir mastą, informuoti statytoją (užsakovą) apie atliktus statybos darbus, kurie neatitinka statinio normatyvinės kokybės reikalavimų;

3) tikrinti ir priimti paslėptus statybos darbus ir paslėptas statinio konstrukcijas, dalyvauti išbandant inžinerinius tinklus, inžinerines sistemas, įrenginius, konstrukcijas;

4) kartu su rangovu rengti dokumentus, reikalingus statybai užbaigti;

5) atlikti bendrosios (bendrųjų statybos darbų) statinio statybos techninės priežiūros vadovo funkcijas, koordinuoti specialiąją statinio statybos (specialiųjų statybos darbų) techninę priežiūrą ir jos vadovų veiklą.

Atlikus darbus, techninis prižiūrėtojas patikrina atliktus darbus vizuoja aktus bei pasirašo rangovams iki einančio mėnesio 24 dienos, taip pat pateikia ir savo vykdytų paslaugų aktus, formas F-2; F-3 (4 egz.).

**Statinio statybos techninis prižiūrėtojas** darbų pakeitimo aktus parengia su pagrindimu (skaičiavimai, fotonuotraukos, argumentai ir pakeitimo motyvai) ir rekomendacija užsakovui tvirtinti; patikrina rangovo projekto darbų sąmatas, mokėjimo pažymas, atliktų darbų kiekius ir vertes, atitikimą konkursiniam pasiūlymui, rangos darbų sutarties sąlygoms ir tik atsakingų statybos techninės priežiūros darbuotojų pasirašytus dokumentus pateikia užsakovui pasirašyti ir apmokėti už atliktus darbus; pateikia darbų pakeitimo aktą (raštu) prieš pradedant vykdyti darbų pakeitimą; nepriima iš rangovo atliktų pakeitimo darbų, kol nepatvirtinti darbų pakeitimo aktai ir darbų pakeitimo lokalinės sąmatos; teikia ketvirtines techninės priežiūros ataskaitas (rekomendacijos pridedamos).

Organizuoja darbų vykdymo metu būtinus pasitarimus ir juos protokoluoja.

REKOMENDACIJOS TECHNINĖS PRIEŽIŪROS ATASKAITOS TURINIUI

**Ketvirtinė ataskaita**

1. Trumpas įgyvendinamos sutarties aprašymas.

2. Rangos darbų sutarčių vykdymo eiga per ataskaitinį laikotarpį (sutarties numeris, rangovas, kiek padaryta, kiek buvo planuota, koks atsilikimas nuo grafiko).

3. Techninės priežiūros veikla.

4. Finansinė sutarties vykdymo būklė (sutarties numeris, rangovas, darbų įvykdymas per mėnesį, planuotas, bendras darbų įvykdymas nuo darbų pradžios, planuotas darbų vykdymas nuo darbų pradžios; per ataskaitinį laikotarpį patvirtinta nenumatytų darbų).

5. Problemos ir darbų pakeitimai (kaip laikomasi statybos technologijų reikalavimų ir medžiagų kokybės standartų reikalavimų, kokie nukrypimai ir techninės priežiūros inžinieriaus veiksmai; kaip rangovas vykdo inžinieriaus reikalavimus).

6. Kita veikla per ataskaitinį laikotarpį (pvz., personalo pasikeitimas).

\_\_\_\_\_\_\_\_\_\_\_\_\_\_\_\_\_\_\_\_

 Mažos vertės skelbiamo

 pirkimo sąlygų 4 priedas

**(Sutarties įvykdymo užtikrinimo garantijos forma)**

Rietavo savivaldybės administracijai

Laisvės a. 3, 90316 Rietavas, 188747184

**GARANTIJA**

**DĖL SUTARTIES ĮVYKDYMO UŽTIKRINIMO**

20\_\_ m. \_\_\_\_\_\_\_\_ \_\_d. Nr. \_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_

(*sudarymo vieta*)

Kliento (įrašykite konkurso dalyvio pavadinimą, įmonės kodą, adresą; jeigu tai jungtinė veikla, išvardinkite pilnus partnerių vardus, pažymint atsakingąjį partnerį, arba pažymėkite, kad dalyvis pateikia pasiūlymą jungtinės veiklos, kuri teikia pasiūlymą, vardu, nurodydami jungtinės veiklos sutarties datą ir numerį) įsipareigojimai pagal su Rietavo savivaldybės administracija (toliau – Garantijos gavėjas) pasirašytą ... sutartį Nr... (toliau – Sutartis) dėl (pirkimo objektas) turi būti užtikrinta sutarties įvykdymo garantija (toliau – Garantija).

(Banko pavadinimas, įmonės kodas), atstovaujamas (banko filialo pavadinimas) filialo, (adresas) (toliau – Bankas), šioje garantijoje nustatytomis sąlygomis besąlygiškai ir neatšaukiamai įsipareigoja per 10 darbo dienų sumokėti Garantijos gavėjui ne daugiau kaip (suma skaičiais), (suma žodžiais, valiutos pavadinimas), gavęs pirmą raštišką Garantijos gavėjo reikalavimą mokėti (originalą), kuriame nurodytas garantijos Nr. (………….), patvirtinantį, kad Klientas neįvykdė/netinkamai įvykdė sutartinius įsipareigojimus pagal Sutartį (bet koks Kliento prievolių pagal Sutartį ir jos priedus pažeidimas, iš dalies ar visiškas jų nevykdymas ar netinkamas jų vykdymas), nurodant, kokios Sutarties sąlygos nebuvo įvykdytos/įvykdytos netinkamai. Garantijos gavėjas neprivalo pagrįsti reikalavime nurodyto Sutarties sąlygų nevykdymo.

1. Šis įsipareigojimas privalomas Bankui ir jo teisių perėmėjams ir patvirtintas Banko antspaudu (garantijos išdavimo data).

2. Bankas įsipareigoja tik Garantijos gavėjui, todėl ši garantija yra neperleistina ir neįkeistina.

3. Bet kokius raštiškus pranešimus Garantijos gavėjas gali pateikti vienu iš šių variantų:

3.1. jeigu pranešimas Bankui teikiamas raštu, jis turi būti su Garantijos gavėją aptarnaujančio banko patvirtinimu, kad parašai yra autentiški;

3.2. jeigu pranešimas Bankui teikiamas pasirašytas elektroniniu parašu, garantijos gavėją aptarnaujančio banko patvirtinimo, kad parašai yra autentiški, nereikia.

 4. Ši garantija galioja iki (nurodyti garantijos galiojimo datą).

5. Visi Banko įsipareigojimai pagal šią garantiją baigiasi, jeigu:

5.1. iki paskutinės garantijos galiojimo dienos įskaitytinai Bankas aukščiau nurodytu adresu nebus gavęs Garantijos gavėjo raštiško reikalavimo mokėti (originalo);

5.2. Bankui yra grąžinamas garantijos originalas su Garantijos gavėjo prierašu, kad:

5.2.1. Garantijos gavėjas atsisako savo teisių pagal šią garantiją;

5.2.2. Klientas įvykdė šioje garantijoje nurodytus įsipareigojimus.

6. Bet kokie Garantijos gavėjo reikalavimai mokėti nebus vykdomi, jeigu jie bus gauti aukščiau nurodytu Banko adresu pasibaigus garantijos galiojimo laikotarpiui.

 7. Šiai garantijai taikytina Lietuvos Respublikos teisė. Šalių ginčai sprendžiami Lietuvos Respublikos įstatymų nustatyta tvarka, pagal Garantijos gavėjo buveinės vietą. Kilus ginčui dėl reikalavimų pagal šią garantiją pirmumas aiškinant garantijos turinį bus teikiamas Sutarčiai ir šios garantijos tekstui.

*(banko pavadinimas)*

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

*(įgalioto asmens pareigos) ( parašas) (vardo raidė, pavardė)*

A.V.

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

*(įgalioto asmens pareigos) ( parašas) (vardo raidė, pavardė)*

 **(Sutarties įvykdymo užtikrinimo laidavimo forma)**

Rietavo savivaldybės administracijai

Laisvės a. 3,

90316 Rietavas,

Į.k.188747184

**LAIDAVIMO DRAUDIMO RAŠTAS**

20\_\_ m. \_\_\_\_\_\_\_\_\_\_ \_\_\_\_ d. Nr. \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_

*(sudarymo vieta)*

*(Laidavimo draudimo raštas turi būti pateiktas kartu su laidavimo draudimo liudijimo polisu ir apmokėjimą patvirtinančiu dokumentu)*

Šis laidavimo raštas galioja tik su Draudimo liudijimu (polisu) Nr. (įrašykite draudimo sutarties numerį).

Kliento (įrašykite konkurso dalyvio pavadinimą, įmonės kodą, adresą; jeigu tai jungtinė veikla, išvardinkite pilnus partnerių vardus, pažymint atsakingąjį partnerį, arba pažymėkite, kad dalyvis pateikia pasiūlymą jungtinės veiklos, kuri teikia pasiūlymą, vardu, nurodydami jungtinės veiklos sutarties datą ir numerį) (toliau – Draudėjas) įsipareigojimai pagal su Rietavo savivaldybės administracija (toliau – Naudos gavėjas) pasirašytą ... sutartį Nr... (toliau – Sutartis) dėl (pirkimo objektas) turi būti užtikrinti sutarties įvykdymo laidavimo raštu.

Šiuo laidavimo raštu ir Draudikas (įrašykite laiduotojo pavadinimą, juridinį statusą ir adresą), (toliau vadinamas – Draudikas) ir Draudėjas besąlygiškai ir neatšaukiamai įsipareigoja Rietavo savivaldybės administracijai (įrašykite laidavimo sumą skaičiais) (įrašykite sumą žodžiais) suma ir ją tinkamai išmokėti pagal laidavimo draudimo raštą.

Draudėjas pagal Sutartį su Naudos gavėju įsipareigojo pateikti tinkamą Sutarties įvykdymo užtikrinimą Naudos gavėjui, todėl šio laidavimo draudimo sąlygos yra tokios:

1. Jeigu Draudėjas nevykdo ar netinkamai vykdo Sutartyje numatytus įsipareigojimus, Naudos gavėjui pareikalavus išmokama draudimo suma dėl bet kokių Draudėjo prievolių pagal Sutartį ir jos priedus pažeidimo, iš dalies ar visiško jų nevykdymo ar netinkamo vykdymo.
2. Draudikas besąlygiškai ir neatšaukiamai įsipareigoja Naudos gavėjui išmokėti laiduotą sumą per 10 darbo dienų gavęs pirmą raštišką Naudos gavėjo reikalavimą. Naudos gavėjas neprivalo pagrįsti ar kitaip įrodinėti Draudikui, kurių Sutarties sąlygų Draudėjas neįvykdė ar jas įvykdė netinkamai.
3. Draudikas įsipareigoja tik Naudos gavėjui, todėl šis laidavimo draudimo raštas yra neperleistinas ir neįkeistinas.
4. Draudėjui neįvykdžius savo įsipareigojimų pagal Sutartį arba juos įvykdžius netinkamai, Naudos gavėjas neprivalo pirmiausia nukreipti išieškojimą dėl patirtų nuostolių atlyginimo į Draudėjo turtą.
5. Draudiko įsipareigojimai įsigalioja nuo Draudėjo sumokėtos draudimo įmokos už išduotą laidavimo draudimo raštą dienos ir galioja iki (įrašykite laidavimo draudimo galiojimo datą)  *įskaitytinai.* Laidavimo raštas Naudos gavėjui pateikiamas kartu su mokėjimą įrodančiu dokumentu. Naudos gavėjui nepareiškus reikalavimo per 3 mėnesius po šio laidavimo rašto pabaigos, jis nustoja galioti ir turi būti grąžintas Draudikui.
6. Draudikas ir/arba Draudėjas anksčiau laiko nutraukti sudarytą laidavimo draudimo sutartį ir šį išduotą laidavimo draudimo raštą turi teisę tik gavę raštišką Naudos gavėjo sutikimą.
7. Išduotam laidavimo draudimo raštui taikytina Lietuvos Respublikos teisė. Šalių ginčai sprendžiami Lietuvos Respublikos įstatymų nustatyta tvarka pagal Naudos gavėjo buveinės vietą.
8. Šis laidavimo draudimo raštas išduotas Draudiko 20\_ m. \_\_\_\_\_mėn.\_\_\_ d. \_\_\_\_\_\_\_\_\_\_\_\_\_\_\_\_\_\_ patvirtintų \_\_\_\_\_\_\_\_\_\_\_\_\_\_\_\_\_\_\_\_\_\_\_\_ laidavimo draudimo taisyklių Nr.\_\_ (toliau – Taisyklės) pagrindu. Esant prieštaravimams tarp šio laidavimo draudimo rašto teksto ir Taisyklių nuostatų, pirmumo teisė bus teikiama Sutarčiai ir šio laidavimo draudimo rašto tekstui.

Draudikas

 *(Draudiko pavadinimas)*

Įgaliotas asmuo

 *(parašas)* *(vardas ir pavardė)*